qundao/data-zh-poetry huggingface dataset:
赠沈敦谟
作者：王十朋
朝代：宋

三十年前砚席同，怀人长在梦魂中。
徒劳州县知何补，高蹈丘园不是穷。
历问旧游多故鬼，偶余我辈亦衰翁。
相逢又却怱怱别，无復从容似泮宫。
赠沈敦谟
作者：王十朋
朝代：宋

三十年前砚席同，怀人长在梦魂中。徒劳州县知何补，高蹈丘园不是穷。历问旧游多故鬼，偶馀我辈亦衰翁。相逢又却匆匆别，无复从容似泮宫。
赠牟童子
作者：王十朋
朝代：宋
体裁：七言绝句

牟家六岁好男儿，诵得夔州太守诗。好把五车书尽读，早成头角上天池。
赠王吉老县尉
作者：王十朋
朝代：宋

臣子大节孝与忠，父母仇雠天不同。贤哉会稽王孝子，感槩有古烈士风。松楸一夕盗破冢，亲获鼠辈闻之公。有司守法贷其命，孝子衔恨无终穷。谁谓书生胆如许，貌若尪羸中甚武。手斩凶人提髑髅，请死申冤诣公府。君不见齐襄内行世所羞，春秋贤之缘复雠。又不见子胥鞭尸报父怨，太史为之作佳传。君今枕戈志已伸，更须移孝为忠臣。他年当作傅介子，誓斩楼兰雪国耻。
赠王吉老县尉
作者：王十朋
朝代：宋

臣子大节孝与忠，父母仇雠天不同。
贤哉会稽王孝子，感槩有古烈士风。
松楸一夕盗破冢，亲获鼠辈闻之公。
有司守法贷其命，孝子衔恨无终穷。
谁谓书生胆如许，貌若尫羸中甚武。
手斩凶人提髑髅，请死申冤诣公府。
君不见齐襄内行世所羞，春秋贤之缘復讐。
又不见子胥鞭尸报父怨，太史为之作佳传。
君今枕戈志已伸，更须移孝为忠臣。
他年当作傅介子，誓斩楼兰雪国耻。
赠甥万膺
作者：王十朋
朝代：宋

诗书为田笔砚耕，着意治此清白生。
它年门户大可必，东平有孙吾有甥。
赠甥万膺
作者：王十朋
朝代：宋

诗书为田笔砚耕，著意治此清白生。它年门户大可必，东平有孙吾有甥。
赠程天祐秀才
作者：王十朋
朝代：宋
体裁：七言绝句

程生嗜好与人殊，杖屦遥遥访我庐。不踏槐花随举子，手持医国惠民书。
赠第二人石察判
作者：王十朋
朝代：宋
体裁：七言律诗

策冠诸儒已奏闻，不妨居次避平津。坐看万石门阑大，转觉朋山气象新。黄卷更穷稽古力，青云莫负致君身。试观忠献堂中像，亦是当时第二人。
赠裴童子
作者：王十朋
朝代：宋
体裁：七言绝句

文公有序规童子，将圣犹言畏后生。好把五车书尽读，五车读了要须行。
赠讷老
作者：王十朋
朝代：宋
体裁：七言绝句

路入侯溪无故侯，梵王祠宇占清幽。语言文字真吾病，喜共维摩大士游。
赠阎同年
作者：王十朋
朝代：宋
体裁：七言律诗

飘飘吴蜀两衰翁，尊酒论文偶会同。名在儒科虽后我，言关国体岂如公。休嗟世路多巇崄，共报君恩有朴忠。此日游从足可惜，行将渭北与江东。
赠陈体仁
作者：王十朋
朝代：宋

我来守清源，德星识二陈。大陈如金玉，一室清无尘。厌世不肯留，至今里称仁。儒先贺州守，才气超等伦。胸中包古今，笔下真有神。唾手取甲科，齿发方青春。声名满天下，文字惊缙绅。劳人暂州县，平步当要津。蹉跎忽至今，此志犹未伸。真人奉香火，萧寺含悲辛。讲席延诸生，黄卷诃古人。异端斥佛老，吾道鸣孟荀。聊籍束脩礼，少资囊橐贫。我忝二千石，二年牧斯民。不能助玉川，耻与韩公均。赠我诗与文，字字皆可珍。宠褒恨太过，感激难具论。愿公少自爱，行矣当致身。门下有高第，庙堂手经纶。房魏方得君，讵肯忘河汾。
赠陈体仁
作者：王十朋
朝代：宋

我来守清源，德星识二陈。
大陈如金玉，一室清无尘。
厌世不肯留，至今里称仁。
儒先贺州守，才气超等伦。
胸中包古今，笔下真有神。
唾手取甲科，齿髮方青春。
声名满天下，文字惊缙绅。
劳人暂州县，平步当要津。
蹉跎忽至今，此志犹未伸。
真人奉香火，萧寺含悲辛。
讲席延诸生，黄卷诃古人。
异端斥佛老，吾道鸣孟荀。
聊籍束修礼，少资囊橐贫。
我忝二千石，二年牧斯民。
不能助玉川，耻与韩公均。
赠我诗与文，字字皆可珍。
宠褒恨太过，感激难具论。
愿公少自爱，行矣当致身。
门下有高第，庙堂手经纶。
房魏方得君，讵肯忘河汾。
赠陈教授正仲
作者：王十朋
朝代：宋
体裁：七言律诗

益友乎生所愿亲，南来深喜得斯人。渊源师杜真知体，人物如平岂久贫。绛帐可能淹教育，掖垣便合掌丝纶。临行赠我五百字，楚璧隋珠未足珍。
赠陶永州
作者：王十朋
朝代：宋

云作愁天风怒号，遥瞻白帝梦犹劳。口吟太白路难蜀，心慕渊明人遇陶。富水已厌家食久，浯溪行看石崖高。人生五马何曾贵，堪叹相逢各二毛。
赠陶永州
作者：王十朋
朝代：宋

云作愁天风怒号，遥瞻白帝梦犹劳。
口吟太白路难蜀，心慕渊明人遇陶。
富水已厌家食久，浯溪行看石崖高。
人生五马何曾贵，堪嘆相逢各二毛。
赴召
作者：王十朋
朝代：宋

圣主龙飞才十日，微臣得郡古严陵。诏书又趣归天阙，愿竭孤忠赞中兴。
赴召
作者：王十朋
朝代：宋

圣主龙飞纔十日，微臣得郡古严陵。
诏书又趣归天阙，愿竭孤忠赞中兴。
赴召
作者：王十朋
朝代：宋

聖主龍飛纔十日，微臣得郡古嚴陵。
詔書又趣歸天闕，願竭孤忠贊中興。
赴省治装有感
作者：王十朋
朝代：宋
体裁：七言绝句

记得离家柳未黄，归来三径菊花香。一年强半身为客，席未遑安又趣装。
赴省治裝有感
作者：王十朋
朝代：宋

記得離家柳未黄，歸來三徑菊花香。
一年强半身爲客，席未遑安又趣裝。
赵仲永以御茗密云龙熏衣香见赠仍惠小诗次韵
作者：王十朋
朝代：宋

天上人回餠赐龙，香沾衣袖十分浓。
明珠照室光生艳，三绝全胜万石封。
赵仲永以御茗密云龙薰衣香见赠仍惠小诗次韵
作者：王十朋
朝代：宋

天上人回饼赐龙，香沾衣袖十分浓。明珠照室光生艳，三绝全胜万石封。
赵仲永和东坡汝阴雪诗并举赵德麟赈济故事见示遂次其韵
作者：王十朋
朝代：宋

不作秦人视越人，深怜里舍甑生尘。
恨无广厦容寒士，安得洪炉暖曲身。
草木照人俱有艷，珠玑满地不忧贫。
凭谁扶取浮云破，莫待功成始放春。
赵仲永和东坡汝阴雪诗并举赵德麟赈济故事见示遂次其韵
作者：王十朋
朝代：宋

不作秦人视越人，深怜里舍甑生尘。恨无广厦容寒士，安得洪炉煖曲身。草木照人俱有艳，珠玑满地不忧贫。凭谁扶取浮云破，莫待功成始放春。
赵仲永和胡正字竹诗见赠用韵以酬
作者：王十朋
朝代：宋

忆昔游莲幕，获登君子墙。
蓬莱醉秋月，龙凤啜天香。
台阁子将集，山林予欲藏。
新诗似修竹，风味更高长。
赵仲永和胡正字竹诗见赠用韵以酬
作者：王十朋
朝代：宋

忆昔游莲幕，获登君子墙。蓬莱醉秋月，龙凤啜天香。台阁子将集，山林予欲藏。新诗似脩竹，风味更高长。
赵果州之子年十四能作大字果州自荆南以诗寄予命书之字画老成异日必名家因赠以诗
作者：王十朋
朝代：宋
体裁：七言律诗

子政平生宜谅闻，故应有子嗣清芬。读书行见破万卷，识字岂惟能八分。年少便宜观上国，诗成真可张吾军。校雠异日居天禄，玉叶金枝有子云。
赵果州致羊酒走笔戏酬
作者：王十朋
朝代：宋

十日庐山游，蔬肠作雷鸣。对食有长铗，论文无曲生。清净似斋戒，迟留欲修行。翩翩佳公子，怜我厌藜羹。鱼酒致远意，诗篇慰西征。姜新微带糟，鲊美香流罂。今宵羊踏园，魂梦定须惊。回首白莲社，姑作陶渊明。
赵果州致羊酒走笔戏酬
作者：王十朋
朝代：宋

十日庐山游，蔬肠作雷鸣。
对食有长铗，论文无曲生。
清浄似斋戒，迟留欲修行。
翩翩佳公子，怜我厌藜羹。
鱼酒致远意，诗篇慰西征。
姜新微带糟，鲊美香流罂。
今宵羊踏园，魂梦定须惊。
回首白莲社，姑作陶渊明。
赵果州送黄柑金泉酒
作者：王十朋
朝代：宋

元日书来自果州，柑三百颗酒新刍。贤于齐下六从事，好似平阳千户侯。老矣惟思醉乡去，归欤且种木奴休。使君厚意吾先辱，愧乏琼瑶报所投。
赵果州送黄柑金泉酒
作者：王十朋
朝代：宋

元日书来自果州，柑三百颗酒新蒭。
贤于齐下六从事，好似平阳千户侯。
老矣惟思醉乡去，归欤且种木奴休。
使君厚意吾先辱，媿乏琼瑶报所投。
赵若拙卓尔不群佳公子也痛亲不见名堂曰思诸公争赋之不鄙予亦以诗命予谓若拙不止乎思也且能显之作思堂诗
作者：王十朋
朝代：宋
体裁：古风

天下人子皆思亲，思而显之能几人。入堂省亲亲不见，长向羹墙见亲面。身苟不立名不扬，九原何由发幽光。金枝挺挺贤公子，风树兴悲思不已。口诵孝经第一篇，立身行道期心传。直谅多闻古三益，标准宗支名籍籍。前日召还胡不留，一麾出守西南州。官职人心所同欲，孝子思亲恐亲辱。不独思亲能显亲，孔门曾子君前身。我愧思亲未能显，诗作思堂涕徒泫。
越境送別者七人蔣元肅黄少度鹿伯可趙元序陳德溥葉飛卿林致約少酌驛舍
作者：王十朋
朝代：宋

同僚送我楓庭驛，共酌臨分酒一杯。
我念泉人仍惜別，此身雖去首頻回。
越境送别者七人蒋元肃黄少度鹿伯可赵元序陈德溥叶飞卿林致约少酌驿舍
作者：王十朋
朝代：宋
体裁：七言绝句

同僚送我枫庭驿，共酌临分酒一杯。我念泉人仍惜别，此身虽去首频回。
越王勾践
作者：王十朋
朝代：宋
体裁：七言绝句

机会由来贵速投，姑苏事与会稽侔。谋臣不早麾兵进，尝胆徒劳二十秋。
越王勾踐
作者：王十朋
朝代：宋

機會由來貴速投，姑蘇事與會稽侔。
謀臣不早麾兵進，嘗膽徒勞二十秋。
趙仲永以御茗密雲龍薰衣香見贈仍惠小詩次韵
作者：王十朋
朝代：宋

天上人回餠賜龍，香沾衣袖十分濃。
明珠照室光生豔，三絕全勝萬石封。
趙仲永和東坡汝陰雪詩并舉趙德麟賑濟故事見示遂次其韵
作者：王十朋
朝代：宋

不作秦人視越人，深憐里舍甑生塵。
恨無廣厦容寒士，安得洪爐煖曲身。
草木照人俱有艷，珠璣滿地不憂貧。
憑誰扶取浮雲破，莫待功成始放春。
趙仲永和胡正字竹詩見贈用韵以酬
作者：王十朋
朝代：宋

憶昔游蓮幕，獲登君子牆。
蓬萊醉秋月，龍鳳啜天香。
臺閣子將集，山林予欲藏。
新詩似脩竹，風味更高長。
趙果州之子年十四能作大字果州自荆南以詩寄予命書之字畫老成異日必名家因贈以詩
作者：王十朋
朝代：宋

子政平生宜諒聞，故應有子嗣清芬。
讀書行見破萬卷，識字豈惟能八分。
年少便宜觀上國，詩成真可張吾軍。
校讎異日居天祿，玉葉金枝有子雲。
趙果州致羊酒走筆戲酬
作者：王十朋
朝代：宋

十日廬山游，蔬腸作雷鳴。
對食有長鋏，論文無麴生。
清浄似齋戒，遲留欲修行。
翩翩佳公子，憐我厭藜羹。
魚酒致遠意，詩篇慰西征。
薑新微带糟，鮓美香流罌。
今宵羊踏園，魂夢定須驚。
回首白蓮社，姑作陶淵明。
趙果州送黄柑金泉酒
作者：王十朋
朝代：宋

元日書來自果州，柑三百顆酒新蒭。
賢於齊下六從事，好似平陽千戶侯。
老矣惟思醉鄉去，歸歟且種木奴休。
使君厚意吾先辱，媿乏瓊瑶報所投。
趙若拙卓爾不群佳公子也痛親不見名堂曰思諸公爭賦之不鄙予亦以詩命予謂若拙不止乎思也且能顯之作思堂詩
作者：王十朋
朝代：宋

天下人子皆思親，思而顯之能幾人。
入堂省親親不見，長向羹牆見親面。
身苟不立名不揚，九原何由發幽光。
金枝挺挺賢公子，風樹興悲思不已。
口誦孝經第一篇，立身行道期心傳。
直諒多聞古三益，標準宗支名籍籍。
前日召還胡不留，一麾出守西南州。
官職人心所同欲，孝子思親恐親辱。
不獨思親能顯親，孔門曾子君前身。
我愧思親未能顯，詩作思堂涕徒泫。
辛亥九日侍家君同孙子渊子昭子尚登高于家之东山时菊花未开坐客皆以为恨至十月望独步东篱下见前日青枝已烂熳矣东坡云凉天佳月即中秋菊花开日乃重阳不以日月断也于是命酒肴呼邻里饮于丛畔云
作者：王十朋
朝代：宋

前日重阳日，与客同登玩。有酒无菊花，把杯一长叹。良辰苦易失，十月今又半。缅焉想前游，独到东篱畔。鲜鲜霜中菊，满地金钱粲。我思东坡言，邻里乃相唤。斩新作重九，不以日月断。人生贵适意，世俗岂能绊。遇酒即欢乐，取醉期烂熳。羲和驭白日，疾剧走丸弹。百年能几何，不饮乃痴汉。
辛亥九日侍家君同孙子渊子昭子尚登高于家之东山时菊花未开坐客皆以为恨至十月望独步东篱下见前日青枝已烂熳矣东坡云凉天佳月即中秋菊花开日乃重阳不以日月断也于是命酒肴呼邻里饮于丛畔云
作者：王十朋
朝代：宋

前日重阳日，与客同登翫。
有酒无菊花，把杯一长嘆。
良辰苦易失，十月今又半。
缅焉想前游，独到东篱畔。
鲜鲜霜中菊，满地金钱粲。
我思东坡言，隣里乃相唤。
斩新作重九，不以日月断。
人生贵适意，世俗岂能绊。
遇酒即欢乐，取醉期烂熳。
羲和驭白日，疾剧走丸弹。
百年能几何，不饮乃痴汉。
辛亥九日侍家君同孫子淵子昭子尚登高于家之東山時菊花未開坐客皆以爲恨至十月望獨步東籬下見前日青枝已爛熳矣東坡云凉天佳月即中秋菊花開日乃重陽不以日月斷也於是命酒肴呼鄰里飲於叢畔云
作者：王十朋
朝代：宋

前日重陽日，與客同登翫。
有酒無菊花，把盃一長嘆。
良辰苦易失，十月今又半。
緬焉想前遊，獨到東籬畔。
鮮鮮霜中菊，滿地金錢粲。
我思東坡言，隣里乃相喚。
斬新作重九，不以日月斷。
人生貴適意，世俗豈能絆。
遇酒即歡樂，取醉期爛熳。
羲和馭白日，疾劇走丸彈。
百年能幾何，不飲乃癡漢。
过万桥哭潘先生
作者：王十朋
朝代：宋
体裁：七言绝句

投老西游志不成，死生贫贱见交情。江头昨夜潮声怒，却为先生气不平。
过三叉
作者：王十朋
朝代：宋

派别从金口，江行过玉沙。风湾迂八叠，烟渚会三叉。柳老馀春色，尊空负月华。端如退之语，江远共蒹葭。
过三叉
作者：王十朋
朝代：宋

派别从金口，江行过玉沙。
风湾迂八迭，烟渚会三叉。
柳老余春色，尊空负月华。
端如退之语，江远共蒹葭。
过三沱
作者：王十朋
朝代：宋

舟从三峡过三沱，柳岸人家转盼过。莫惜慇勤问舟子，江边好处亦无多。
过三沱
作者：王十朋
朝代：宋

舟从三峡过三沱，柳岸人家转盼过。
莫惜慇懃问舟子，江边好处亦无多。
过东林
作者：王十朋
朝代：宋
体裁：七言绝句

地入东林眼界奇，神仙遗迹在榴皮。湖山如旧无东老，酒为嘉宾酿者谁。
过九盘岭
作者：王十朋
朝代：宋

水不经三峡，山犹过九盘。
数家修竹裏，堪入画图看。
过九盘岭
作者：王十朋
朝代：宋

水不经三峡，山犹过九盘。数家修竹里，堪入画图看。
过五柳湾
作者：王十朋
朝代：宋
体裁：七言绝句

出守江湖日念还，又扶衰病入巴山。不能早作归田计，愧过渊明五柳湾。
过仙亭
作者：王十朋
朝代：宋

此处神仙几度经，老松枯朽稚松青。如今想作天仙去，不复飞吟过洞庭。
过仙亭
作者：王十朋
朝代：宋

此处神仙几度经，老松枯朽穉松青。
如今想作天仙去，不復飞吟过洞庭。
过仙人渡
作者：王十朋
朝代：宋
体裁：七言绝句

此去神仙路不迷，直从洞口到桃溪。仙人心境无名利，笑我频年渡此溪。
过八叠有小舟卖虾是日风便但江岸萦迂疾徐相半
作者：王十朋
朝代：宋

舟经八叠疾还徐，帆便风高水自迂。要与曲生谈妙理，试呼渔父买长须。
过八迭有小舟卖虾是日风便但江岸萦迂疾徐相半
作者：王十朋
朝代：宋

舟经八迭疾还徐，帆便风高水自迂。
要与曲生谈妙理，试呼渔父买长须。
过嘉鱼县
作者：王十朋
朝代：宋
体裁：五言绝句

舟过嘉鱼县，买鱼人道无。青山不堪煮，弹铗看铜符。
过大拽
作者：王十朋
朝代：宋

大拽今重过，江山记我无。
云开列嶂秀，石峙一峯孤。
吏卒送迎异，舟车来徃殊。
鸿留泥上迹，飞去到江湖。
过大拽
作者：王十朋
朝代：宋

大拽今重过，江山记我无。云开列嶂秀，石峙一峰孤。吏卒送迎异，舟车来往殊。鸿留泥上迹，飞去到江湖。
过天台
作者：王十朋
朝代：宋

目逆神仙路，丹成未暇跻。雪深封佛垄，云暗锁桃溪。流水无还有，乱山高复低。欲寻刘阮洞，归路恐成迷。
过天台
作者：王十朋
朝代：宋

目逆神仙路，丹成未暇跻。
雪深封佛壠，云暗锁桃溪。
流水无还有，乱山高復低。
欲寻刘阮洞，归路恐成迷。
过头陀九岭宿天王栖林二招提因成三绝
作者：王十朋
朝代：宋

凌晨饱饭渡秦溪，要上青山九级梯。不使瓯闽隔人世，头陀力与五丁齐。千里归涂险更长，眼中深喜见天王。从今渐入平安境，旧路艰辛未敢忘。我如倦鸟欲栖林，喜见禅僧栖处深。家在梅花小溪上，一枝聊慰北归心。
过头陀九岭宿天王栖林二招提因成三绝·其一
作者：王十朋
朝代：宋
体裁：七言绝句

凌晨饱饭渡秦溪，要上青山九级梯。不使瓯闽隔人世，头陀力与五丁齐。
过头陀九岭宿天王栖林二招提因成三绝·其三
作者：王十朋
朝代：宋
体裁：七言绝句

我如倦鸟欲栖林，喜见禅僧栖处深。家在梅花小溪上，一枝聊慰北归心。
过头陀九岭宿天王栖林二招提因成三绝·其二
作者：王十朋
朝代：宋
体裁：七言绝句

千里归涂险更长，眼中深喜见天王。从今渐入平安境，旧路艰辛未敢忘。
过婺女同年王节推黄教授乡人华主簿会饮双溪楼
作者：王十朋
朝代：宋
体裁：七言律诗

年时尝泛婺溪舟，未上清风八咏楼。天为故人偿夙愿，水知吾辈喜清流。沈郎不为吟诗瘦，王粲长怀去国忧。明日山川共人远，乡情年契两悠悠。
过孺人挽词
作者：王十朋
朝代：宋

扁舟昔访戴逵居，早识奇儿骨相殊。不是剡溪能蕴秀，祇应蚌腹解生珠。家从机断知为学，身自鸡鸣起奉姑。儒术登科有犹子，大书遗懿照龟趺。过从有夏孕遗芳，作配于周妇德良。目不泛观惟贝叶，舍无他物有天香。鱼轩欲动喜家近，乌冢忽归惊夜长。年到古希子孙足，人生如此尚何伤。
过孺人挽词·其一
作者：王十朋
朝代：宋

扁舟昔访戴逵居，早识奇儿骨相殊。不是剡溪能蕴秀，祇应蚌腹解生珠。家从机断知为学，身自鸡鸣起奉姑。儒术登科有犹子，大书遗懿照龟趺。
过孺人挽词·其一
作者：王十朋
朝代：宋

扁舟昔访戴逵居，早识奇儿骨相殊。
不是剡溪能藴秀，祇应蚌腹解生珠。
家从机断知为学，身自鷄鸣起奉姑。
儒术登科有犹子，大书遗懿照龟趺。
过孺人挽词·其二
作者：王十朋
朝代：宋
体裁：七言律诗

过从有夏孕遗芳，作配于周妇德良。目不泛观惟贝叶，舍无他物有天香。鱼轩欲动喜家近，乌冢忽归惊夜长。年到古希子孙足，人生如此尚何伤。
过宛陵陪汪枢密登双溪阁叠嶂楼游高斋望敬亭山诵谢元晖李太白诗用枢公游齐山韵
作者：王十朋
朝代：宋

天将大任未容闲，清峭依然御史颜。谢客能吟练江句，谪仙不厌敬亭山。双溪风月壶觞里，叠嶂烟霞几案间。天下苍生望公起，归辕行见郡人攀。
过宛陵陪汪枢密登双溪阁迭嶂楼游高斋望敬亭山诵谢元晖李太白诗用枢公游齐山韵
作者：王十朋
朝代：宋

天将大任未容闲，清峭依然御史颜。
谢客能吟练江句，谪仙不厌敬亭山。
双溪风月壶觞裏，迭嶂烟霞几案间。
天下苍生望公起，归辕行见郡人攀。
过客谈梁彭州之政不容口闻为虚额所困欲引去予愿其少留以福千里辄寄恶诗
作者：王十朋
朝代：宋
体裁：五言律诗

籍甚吾年友，彭州誉正驰。那因困虚额，遽欲丐真祠。勿谓徒劳耳，终须日教之。家传治称最，自有九重知。
过彭泽
作者：王十朋
朝代：宋
体裁：七言绝句

万里归舟巨浪间，只将青眼对青山。青山好处惟彭泽，出岫云归倦鸟还。
过新昌
作者：王十朋
朝代：宋
体裁：五言律诗

杖屦登关岭，山行无住时。客情浑在眼，乡思苦关眉。石现金仙像，溪蟠阮肇祠。越山都几点，收拾上新诗。
过樊口
作者：王十朋
朝代：宋

短棹经樊口，高人忆漫郎。杯湖谁复泛，退谷自深藏。鄂渚风烟接，吴宫草树荒。遗音闻八曲，大小两回傍。
过樊口
作者：王十朋
朝代：宋

短棹经樊口，高人忆漫郎。
杯湖谁復泛，退谷自深藏。
鄂渚风烟接，吴宫草树荒。
遗音闻八曲，大小两回傍。
过毕家池有姓陈者送香橙八颗云有子在太学名景初有佛舍额曰永固院临水而门闭有神祠云江南吴王庙必孙氏也
作者：王十朋
朝代：宋

瓮间吏部姓名池，僧舍人家傍水涯。黍熟稻香俱可饭，橙黄橘绿最宜诗。江上人知我姓名，枝头手自摘香橙。一盘来致殷勤意，侬有儿为太学生。江东英杰旧孙郎，遗烈于今尚未忘。犹有神祠枕流水，一间茅屋似昭王。
过毕家池有姓陈者送香橙八颗云有子在太学名景初有佛舍额曰永固院临水而门闭有神祠云江南吴王庙必孙氏也·其一
作者：王十朋
朝代：宋
体裁：七言绝句

瓮间吏部姓名池，僧舍人家傍水涯。黍熟稻香俱可饭，橙黄橘绿最宜诗。
过毕家池有姓陈者送香橙八颗云有子在太学名景初有佛舍额曰永固院临水而门闭有神祠云江南吴王庙必孙氏也·其三
作者：王十朋
朝代：宋
体裁：七言绝句

江东英杰旧孙郎，遗烈于今尚未忘。犹有神祠枕流水，一间茅屋似昭王。
过毕家池有姓陈者送香橙八颗云有子在太学名景初有佛舍额曰永固院临水而门闭有神祠云江南吴王庙必孙氏也·其二
作者：王十朋
朝代：宋
体裁：七言绝句

江上人知我姓名，枝头手自摘香橙。一盘来致殷勤意，侬有儿为太学生。
过瑞安
作者：王十朋
朝代：宋

我家古乐成，老未识安固。偶把清源麾，首问南塘路。解维日已晏，入境天欲莫。张子自陶山，扁舟惠然顾。沈君壮年别，相见发垂素。访旧多不存，来观莫知数。平原二十人，邂逅喜相遇。谓我宜少留，欲敕不腆具。我驱不敢疾，曲为一宵住。临江有高阁，登览可以赋。澜同孟子观，目作少陵注。灯火照鱼龙，谈笑惊鸥鹭。衔杯乡意浓，窃食君恩误。晨起酒未醒，潮来报催渡。
过瑞安
作者：王十朋
朝代：宋

我家古乐成，老未识安固。
偶把清源麾，首问南塘路。
解维日已晏，入境天欲莫。
张子自陶山，扁舟惠然顾。
沈君壮年别，相见髮垂素。
访旧多不存，来观莫知数。
平原二十人，邂逅喜相遇。
谓我宜少留，欲敕不腆具。
我驱不敢疾，曲为一宵住。
临江有高阁，登览可以赋。
澜同孟子观，目作少陵注。
灯火照鱼龙，谈笑惊鸥鹭。
衔杯乡意浓，窃食君恩误。
晨起酒未醒，潮来报催渡。
过白溪
作者：王十朋
朝代：宋
体裁：七言绝句

朝离黄塘憩乌石，莫宿青江过白溪。岭上回头观赤水，山川五色望中迷。
过百度岭
作者：王十朋
朝代：宋
体裁：七言绝句

乘舟刚怕两难恶，度岭俄惊百步高。僮仆相看话良苦，纵教轻担亦疲劳。
过盘山宿旅邸
作者：王十朋
朝代：宋
体裁：七言绝句

一岭迢迢十里赊，行人半日踏烟霞。青山遮莫盘千匝，归梦何曾不到家。
过秭归
作者：王十朋
朝代：宋
体裁：七言绝句

晚日寒天过秭归，江山点点上愁眉。况经宋玉悲秋处，不独秋悲冬亦悲。
过老鼠岐·其一
作者：王十朋
朝代：宋
体裁：七言绝句

去年滩下黄牛峡，今日舟逢老鼠岐。莫恃岩崖起波浪，可无天定水平时。
过老鼠岐·其二
作者：王十朋
朝代：宋
体裁：五言绝句

风水雨俱逆，舟行何太稽。安心出三峡，破胆上双溪。
过老鼠岐·其二
作者：王十朋
朝代：宋

风水雨俱逆，舟行何太稽。安心出三峡，破胆上双溪。去年滩下黄牛峡，今日舟逢老鼠岐。莫恃岩崖起波浪，可无天定水平时。
过蔡端明故居
作者：王十朋
朝代：宋
体裁：七言律诗

怀章南过蔡公乡，驻马遥瞻数仞墙。丹荔株株经品藻，乔松叶叶惠清凉。四贤诗出人增气，三谏章成国有光。真是济川三昧手，清源游戏作虹梁。
过虎牙
作者：王十朋
朝代：宋
体裁：七言绝句

天遣西来亦大奇，眼中浑是少陵诗。虎牙铜柱为我好，却胜先生出峡时。
过金口市江中有渚名鲤鱼甲渚上有芦花连日遇逆风舟以寸进挽舟者行芦中成四绝
作者：王十朋
朝代：宋

江山满眼似相迎，一鬨人烟问地名。舟过已经金口市，水流应到石头城。鲤鱼甲露江中渚，芦荻花浮渚上霜。樯影落江疑是钓，巨鳞惊跃鹭飞忙。长江十里渺连空，逆水那堪更逆风。定是江神怜远去，欲吹船转浙江东。江神不借一帆风，急水难收寸进功。攲枕高眠真有愧，挽舟人在荻花中。
过金口市江中有渚名鲤鱼甲渚上有芦花连日遇逆风舟以寸进挽舟者行芦中成四绝·其一
作者：王十朋
朝代：宋
体裁：七言绝句

江山满眼似相迎，一鬨人烟问地名。舟过已经金口市，水流应到石头城。
过金口市江中有渚名鲤鱼甲渚上有芦花连日遇逆风舟以寸进挽舟者行芦中成四绝·其三
作者：王十朋
朝代：宋
体裁：七言绝句

长江十里渺连空，逆水那堪更逆风。定是江神怜远去，欲吹船转浙江东。
过金口市江中有渚名鲤鱼甲渚上有芦花连日遇逆风舟以寸进挽舟者行芦中成四绝·其二
作者：王十朋
朝代：宋
体裁：七言绝句

鲤鱼甲露江中渚，芦荻花浮渚上霜。樯影落江疑是钓，巨鳞惊跃鹭飞忙。
过金口市江中有渚名鲤鱼甲渚上有芦花连日遇逆风舟以寸进挽舟者行芦中成四绝·其四
作者：王十朋
朝代：宋

江神不借一帆风，急水难收寸进功。攲枕高眠真有愧，挽舟人在荻花中。
过金口市江中有渚名鲤鱼甲渚上有芦花连日遇逆风舟以寸进挽舟者行芦中成四绝·其四
作者：王十朋
朝代：宋

江神不借一帆风，急水难收寸进功。
欹枕高眠真有媿，挽舟人在荻花中。
过鉴湖
作者：王十朋
朝代：宋

朔风吹水鉴湖寒，千里扁舟赴幕官。路入蓬莱天尺五，眼中见日与长安。
过鉴湖
作者：王十朋
朝代：宋

谁把青铜铸鉴湖，湖光冷浸越王都。东风二月西游客，买得扁舟入画图。春水如天浪未生，扁舟真在鉴中行。渔人不问君王觅，占得湖光亦自荣。
过鉴湖·其一
作者：王十朋
朝代：宋

谁把青铜铸鉴湖，湖光冷浸越王都。东风二月西游客，买得扁舟入画图。
过鉴湖·其二
作者：王十朋
朝代：宋

春水如天浪未生，扁舟真在鉴中行。渔人不问君王觅，占得湖光亦自荣。
过鑑湖
作者：王十朋
朝代：宋

朔风吹水鑑湖寒，千里扁舟赴幕官。
路入蓬莱天尺五，眼中见日与长安。
过鑑湖·其一
作者：王十朋
朝代：宋

谁把青铜铸鑑湖，湖光冷浸越王都。
东风二月西游客，买得扁舟入画图。
过鑑湖·其二
作者：王十朋
朝代：宋

春水如天浪未生，扁舟真在鑑中行。
渔人不问君王觅，占得湖光亦自荣。
过雁山
作者：王十朋
朝代：宋
体裁：七言绝句

清秋天气过山中，征雁行人路不同。从此又劳千里翼，传书来往浙西东。
过风口望巫峡岩嶂如雁山祥云峯经行峡烟霞障
作者：王十朋
朝代：宋

十二巫山锁白云，岩如雁荡列江滨。
谁名雁荡经行峡，定是经行峡裏人。
过风口望巫峡岩嶂如雁山祥云峰经行峡烟霞障
作者：王十朋
朝代：宋

十二巫山锁白云，岩如雁荡列江滨。谁名雁荡经行峡，定是经行峡里人。
过麻姑山
作者：王十朋
朝代：宋
体裁：七言绝句

出郭群山四望无，故将诗句祷麻姑。忽然云破山开面，天色如春有鸟呼。
过黄岩
作者：王十朋
朝代：宋
体裁：五言律诗

三日离家客，悠然觉路长。梅花十里眼，竹叶一杯肠。诗思贪佳境，眉头忆故乡。江山看未足，回首隔沧浪。
迎春遇雪
作者：王十朋
朝代：宋

飛雪送殘臘，带花迎早春。
西疇農事及，媿是不耕人。
迎春遇雪
作者：王十朋
朝代：宋

飞雪送残腊，带花迎早春。
西畴农事及，媿是不耕人。
迎春遇雪
作者：王十朋
朝代：宋

飞雪送残腊，带花迎早春。西畴农事及，愧是不耕人。
还舍复用前韵以寄
作者：王十朋
朝代：宋

负郭园林路不赊，杖藜徐步赏韶华。芹宫地近分流水，芝岭风高送落花。檐外梨枝春带雨，城头桃树晚蒸霞。行看共掌丝纶美，宁复丘中咏有麻。
还舍復用前韵以寄
作者：王十朋
朝代：宋

负郭园林路不赊，杖藜徐步赏韶华。
芹宫地近分流水，芝岭风高送落花。
檐外梨枝春带雨，城头桃树晚蒸霞。
行看共掌丝纶美，宁復丘中咏有麻。
连日至瞿唐谒白帝祠登越公三峡堂徘徊览古共成十二绝 其三 白帝城
作者：王十朋
朝代：宋

火德重兴六合同，金行数止一星终。鼎分虽愧刘玄德，面缚肯为安乐公。
连日至瞿唐谒白帝祠登越公三峡堂徘徊览古共成十二绝·三峡堂
作者：王十朋
朝代：宋
体裁：七言绝句

三峡堂中看倒流，沉舟侧畔过千舟。世途险更胜三峡，多少人怀积羽忧。
连日至瞿唐谒白帝祠登越公三峡堂徘徊览古共成十二绝·东屯
作者：王十朋
朝代：宋
体裁：七言绝句

少陵别业古东屯，一饭遗忠畎亩存。我辈月叨官九斗，须知粒粒是君恩。
连日至瞿唐谒白帝祠登越公三峡堂徘徊览古共成十二绝·八阵图
作者：王十朋
朝代：宋
体裁：七言绝句

一家天下裂三都，忠愤填胸出阵图。千载相知惟白水，此心元不为吞吴。
连日至瞿唐谒白帝祠登越公三峡堂徘徊览古共成十二绝·昭烈庙
作者：王十朋
朝代：宋
体裁：七言绝句

老臣苦欲争天下，嗣子何曾思蜀中。古屋数椽犹庙食，伤心地近永安宫。
连日至瞿唐谒白帝祠登越公三峡堂徘徊览古共成十二绝·滟滪
作者：王十朋
朝代：宋
体裁：七言绝句

水涨瞿唐势更危，舟人贪进只嫌迟。天将此石垂深戒，看取形如象马时。
连日至瞿唐谒白帝祠登越公三峡堂徘徊览古共成十二绝·白帝城
作者：王十朋
朝代：宋

火德重兴六合同，金行数止一星终。
鼎分虽媿刘玄德，面缚肯为安乐公。
连日至瞿唐谒白帝祠登越公三峡堂徘徊览古共成十二绝·白盐
作者：王十朋
朝代：宋
体裁：七言绝句

蜀中盐井知多少，功利端能与海分。尚使此山真可煮，商功计利更纷纷。
连日至瞿唐谒白帝祠登越公三峡堂徘徊览古共成十二绝·瞿唐
作者：王十朋
朝代：宋
体裁：七言绝句

七日重来白帝城，劳生远宦厌将迎。瞿唐莫下今宜下，兴逐渔舟一叶轻。
连日至瞿唐谒白帝祠登越公三峡堂徘徊览古共成十二绝·瞿唐
作者：王十朋
朝代：宋

七日重来白帝城，劳生远宦厌将迎。瞿唐莫下今宜下，兴逐渔舟一叶轻。水涨瞿唐势更危，舟人贪进只嫌迟。天将此石垂深戒，看取形如象马时。火德重兴六合同，金行数止一星终。鼎分虽愧刘玄德，面缚肯为安乐公。柱国杨家二世亡，越公遗迹独绵长。不能牢固隋基业，枉费精神在一堂。三峡堂中看倒流，沉舟侧畔过千舟。世途险更胜三峡，多少人怀积羽忧。白帝祠前石笋三，根连滟滪立相参。不知此石能言否，往事应同老柏谈。蜀中盐井知多少，功利端能与海分。尚使此山真可煮，商功计利更纷纷。赤甲城连白帝城，子阳曾向此屯兵。区区板筑徒劳耳，尚赤由来是汉营。少陵别业古东屯，一饭遗忠畎亩存。我辈月叨官九斗，须知粒粒是君恩。老臣苦欲争天下，嗣子何曾思蜀中。古屋数椽犹庙食，伤心地近永安宫。一家天下裂三都，忠愤填胸出阵图。千载相知惟白水，此心元不为吞吴。私心克尽道方大，胜己与游名始成。物我太深谁氏子，却将己胜易山名。
连日至瞿唐谒白帝祠登越公三峡堂徘徊览古共成十二绝·石笋
作者：王十朋
朝代：宋
体裁：七言绝句

白帝祠前石笋三，根连滟滪立相参。不知此石能言否，往事应同老柏谈。
连日至瞿唐谒白帝祠登越公三峡堂徘徊览古共成十二绝·胜己山
作者：王十朋
朝代：宋
体裁：七言绝句

私心克尽道方大，胜己与游名始成。物我太深谁氏子，却将己胜易山名。
连日至瞿唐谒白帝祠登越公三峡堂徘徊览古共成十二绝·赤甲
作者：王十朋
朝代：宋
体裁：七言绝句

赤甲城连白帝城，子阳曾向此屯兵。区区板筑徒劳耳，尚赤由来是汉营。
连日至瞿唐谒白帝祠登越公三峡堂徘徊览古共成十二绝·越公堂
作者：王十朋
朝代：宋
体裁：七言绝句

柱国杨家二世亡，越公遗迹独绵长。不能牢固隋基业，枉费精神在一堂。
连日鹊喜东归之祥也诗寄二弟
作者：王十朋
朝代：宋

乌鹊枝头竟日喧，皇恩应许返丘园。
荒芜赋就同元亮，欢喜诗成异审言。
定有好音来象阙，媿无遗爱在夔门。
寄书预报梅溪弟，洒扫吾庐办酒尊。
连日鹊喜东归之祥也诗寄二弟
作者：王十朋
朝代：宋

乌鹊枝头竟日喧，皇恩应许返丘园。荒芜赋就同元亮，欢喜诗成异审言。定有好音来象阙，愧无遗爱在夔门。寄书预报梅溪弟，洒扫吾庐办酒尊。
连月不雨农事失时府帅决狱廪饥德政动天霈然而雨某吟成律诗一章以贺
作者：王十朋
朝代：宋

旱魃为灾罕似今，霈然一雨慰群心。非关菩萨解为泽，自是使君能作霖。躬虑滞囚冤尽释，广开义廪惠尤深。伫公归国调元气，散尽愆阳与伏阴。
连月不雨农事失时府帅决狱廪饥德政动天霈然而雨某吟成律诗一章以贺
作者：王十朋
朝代：宋

旱魃为灾罕似今，霈然一雨慰群心。
非关菩萨解为泽，自是使君能作霖。
躬虑滞囚寃尽释，广开义廪惠尤深。
伫公归国调元气，散尽愆阳与伏阴。
述怀
作者：王十朋
朝代：宋

吾年三十百无堪，世事如麻总未谙。杨子家贫那嗜酒，卢仝丁白更添男。回头场屋心几折，混迹泥涂分固甘。赖有东皋遗业在，剩栽桑柘教妻蚕。
述怀
作者：王十朋
朝代：宋

吾年三十百无堪，世事如麻总未谙。
杨子家贫那嗜酒，卢仝丁白更添男。
回头场屋心几折，混迹泥涂分固甘。
頼有东皋遗业在，剩栽桑柘教妻蚕。
述懷
作者：王十朋
朝代：宋

吾年三十百無堪，世事如麻總未諳。
楊子家貧那嗜酒，盧仝丁白更添男。
回頭場屋心幾折，混迹泥塗分固甘。
頼有東臯遺業在，剩栽桑柘教妻蠶。
追和范文正公鄱阳诗·游芝山寺
作者：王十朋
朝代：宋
体裁：五言律诗

出郭上崔嵬，山川亦壮哉。三芝谁采去，五老欲飞来。怀古情无尽，思乡首屡回。论文一尊酒，天色为吾开。
追和范文正公鄱阳诗·登绮霞亭用碧云轩韵
作者：王十朋
朝代：宋

郡亭临大泽，霞障截尘纷。
有色祇因日，无心元是云。
沧浪随郭转，欵乃隔江闻。
文正已仙去，佳名千载芬。
追和范文正公鄱阳诗·登绮霞亭用碧云轩韵
作者：王十朋
朝代：宋

郡亭临大泽，霞障截尘纷。有色祇因日，无心元是云。沧浪随郭转，欸乃隔江闻。文正已仙去，佳名千载芬。
追和范文正公鄱阳诗·移竹植郡斋之东用怀庆朔堂韵
作者：王十朋
朝代：宋
体裁：七言绝句

手移修竹傍墙栽，老眼青青为竹开。独坐书斋谁是伴，清风时作故人来。
追和范文正公鄱阳诗·观文正像用赠传神道士韵
作者：王十朋
朝代：宋
体裁：七言绝句

天然形貌写何难，难得灵台上笔端。朋党论兴三出日，不知谁作正人看。
追和范文正公鄱阳诗·郡斋即事
作者：王十朋
朝代：宋
体裁：七言律诗

理郡端如理乱丝，范公往矣欲谁师。典刑犹有堂中像，光艳长存壁上诗。未报国恩嗟老去，不逢人杰恨生迟。一尊坐对鄱江月，耿耿忠怀祇自知。
追和范文正公鄱阳诗·降圣节诣天庆观因谒颜鲁公范文正公祠堂用赠御赐名道士韵
作者：王十朋
朝代：宋
体裁：七言绝句

颜范遥同异代心，琳宫香火道缘深。诗家风味今谁在，定访弥明与共吟。
追和范文正公鄱陽詩·游芝山寺
作者：王十朋
朝代：宋

出郭上崔嵬，山川亦壯哉。
三芝誰采去，五老欲飛來。
懷古情無盡，思鄉首屢回。
論文一尊酒，天色爲吾開。
追和范文正公鄱陽詩·登綺霞亭用碧雲軒韻
作者：王十朋
朝代：宋

郡亭臨大澤，霞障截塵紛。
有色祇因日，無心元是雲。
滄浪隨郭轉，欵乃隔江聞。
文正已仙去，佳名千載芬。
追和范文正公鄱陽詩·移竹植郡齋之東用懷慶朔堂韻
作者：王十朋
朝代：宋

手移修竹傍牆栽，老眼青青爲竹開。
獨坐書齋誰是伴，清風時作故人來。
追和范文正公鄱陽詩·觀文正像用贈傳神道士韻
作者：王十朋
朝代：宋

天然形貌寫何難，難得靈臺上筆端。
朋黨論興三出日，不知誰作正人看。
追和范文正公鄱陽詩·郡齋即事
作者：王十朋
朝代：宋

理郡端如理亂絲，范公往矣欲誰師。
典刑猶有堂中像，光豔長存壁上詩。
未報國恩嗟老去，不逢人傑恨生遲。
一尊坐對鄱江月，耿耿忠懷祇自知。
追和范文正公鄱陽詩·降聖節詣天慶觀因謁顔魯公范文正公祠堂用贈御賜名道士韻
作者：王十朋
朝代：宋

顔范遥同異代心，琳宮香火道緣深。
詩家風味今誰在，定訪彌明與共吟。
送丁惠安
作者：王十朋
朝代：宋
体裁：七言律诗

把麾平海看操刀，惟我乡人治最高。但见武城人易使，不同梁竦职徒劳。民怀其爱祠生立，吏必如公责始逃。闻说朝廷考臧否，佥言卓茂德宜褒。
送丁惠安
作者：王十朋
朝代：宋

把麾平海看操刀，惟我鄉人治最高。
但見武城人易使，不同梁竦職徒勞。
民懷其愛祠生立，吏必如公責始逃。
聞說朝廷考臧否，僉言卓茂德宜褒。
送万先之赴清湘教官
作者：王十朋
朝代：宋
体裁：七言律诗

早岁声名满上庠，青衫今始赴清湘。得官已晚岂宜冷，行路正难那更长。平昔心期良不浅，异时官业可能量。鹏程九万从今日，行见飞飞到帝旁。
送九座訥老·其一
作者：王十朋
朝代：宋

禪老遥從九座來，一言爲我洗塵埃。
飄然又向山中去，白首相逢更幾回。
送九座訥老·其二
作者：王十朋
朝代：宋

至樂亭中半月留，溪山杖屨飽尋幽。
見師忽起廬山夢，夢向舊時游處游。
送九座讷老
作者：王十朋
朝代：宋

禅老遥从九座来，一言为我洗尘埃。飘然又向山中去，白首相逢更几回。至乐亭中半月留，溪山杖屦饱寻幽。见师忽起庐山梦，梦向旧时游处游。
送九座讷老·其一
作者：王十朋
朝代：宋
体裁：七言绝句

禅老遥从九座来，一言为我洗尘埃。飘然又向山中去，白首相逢更几回。
送九座讷老·其二
作者：王十朋
朝代：宋
体裁：七言绝句

至乐亭中半月留，溪山杖屦饱寻幽。见师忽起庐山梦，梦向旧时游处游。
送会稽林簿弃官还乡
作者：王十朋
朝代：宋

望秦秦望山苍苍，未秋先作归意浓。三山深处孟园好，松菊恨君归不早。拂衣高举追冥鸿，不将诗别乖崖翁。年来处士径尤捷，美秩清资等闲躐。君独高歌慕隐沦，林下何曾见一人。芋魁豆饭吾亦有，深愧折腰贪五斗。
送会稽林簿弃官还乡
作者：王十朋
朝代：宋

望秦秦望山苍苍，未秋先作归意浓。
三山深处孟园好，松菊恨君归不早。
拂衣高举追冥鸿，不将诗别乖崖翁。
年来处士径尤捷，美秩清资等闲躐。
君独高歌慕隠沦，林下何曾见一人。
芋魁豆饭吾亦有，深愧折腰贪五斗。
送何宪行部趣其早还
作者：王十朋
朝代：宋
体裁：七言绝句

九郡饥民望使轺，阳春有脚不辞遥。更须速返鄱君国，莫遣诗筒久寂寥。
送何希深舍人赴召
作者：王十朋
朝代：宋

十年持節國西門，萬里東歸德愈尊。
平叔淵源易論語，子雲游戲字方言。
坐令國體還元氣，重見文星照掖垣。
廊廟諸公倘相問，爲言真欲老田園。
送何希深舍人赴召
作者：王十朋
朝代：宋
体裁：七言律诗

十年持节国西门，万里东归德愈尊。平叔渊源易论语，子云游戏字方言。坐令国体还元气，重见文星照掖垣。廊庙诸公倘相问，为言真欲老田园。
送何憲行部趣其早還
作者：王十朋
朝代：宋

九郡饑民望使軺，陽春有脚不辭遥。
更須速返鄱君國，莫遣詩筒久寂寥。
送傅兴化
作者：王十朋
朝代：宋

五马躬迎八十亲，甘棠如旧治惟新。欢传此日来廉范，记得当时借寇恂。江海聊淹把麾手，庙堂无是荐贤人。送君为守泉南守，政拙才疏藉宝邻。
送傅兴化
作者：王十朋
朝代：宋

五马躬迎八十亲，甘棠如旧治惟新。
欢传此日来廉范，记得当时借寇恂。
江海聊淹把麾手，庙堂无是荐贤入。
送君为守泉南守，政拙才踈藉宝邻。
送傅興化
作者：王十朋
朝代：宋

五馬躬迎八十親，甘棠如舊治惟新。
歡傳此日來廉范，記得當時借寇恂。
江海聊淹把麾手，廟堂無是薦賢入。
送君爲守泉南守，政拙才踈藉寶鄰。
送僧游径山
作者：王十朋
朝代：宋
体裁：古风

潜涧家风不芜没，禅讲诜诜尽瓜葛。如今更有奇儿孙，云水飘然继衣钵。径山禅伯僧中龙，向来名节真无双。我昔题诗已推许，两度相逢不曾语。子今此行真得师，扫除妄想叩深机。我待衣冠挂林下，迟子归来话潇洒。
送僧游徑山
作者：王十朋
朝代：宋

潛澗家風不蕪沒，禪講詵詵盡瓜葛。
如今更有奇兒孫，雲水飄然繼衣鉢。
徑山禪伯僧中龍，向來名節真無雙。
我昔題詩已推許，兩度相逢不曾語。
子今此行真得師，掃除妄想叩深機。
我待衣冠掛林下，遲子歸來話瀟洒。
送元章改漕成都
作者：王十朋
朝代：宋

取友四十載，普天半交游。
蒹葭群玉間，莫盛登瀛洲。
元章真國士，未見心已投。
雅抱畎畆志，共懷天下憂。
舘閣育人材，孰云專校讎。
慷慨論世事，不見范尹歐。
疆埸况如許，寧不憂宗周。
精忠屹肝膽，苦語驚冕旒。
君去最勇决，我行尚遲留。
初別擬十載，相逢忽三秋。
龍飛起元老，江淮握貔貅。
禮羅得奇才，戎幕資良籌。
人事苦好違，壯懷莫能酬。
去持夔州節，遥泛瞿唐舟。
我亦來自鄱，茲行豈人謀。
八陣觀壯圖，三峽窺倒流。
訪君義勝堂，顧我制勝樓。
如馬謁白帝，卧龍尋武侯。
江亭覽月色，園花賞春柔。
果分餘味甘，蘭贈深林幽。
詩篇浩卷軸，墨妙輝山丘。
氣薄文艷杜，詞卑竹枝劉。
吏事容拙踈，交情荷綢繆。
綸言下北闕，綉衣使西州。
流錢豈君事，易地曾何優。
胡不班玉笋，入告嘉謀猷。
巴子國最貧，瘡痍民未瘳。
君去誰撫摩，欲借嗟無由。
我已上祠章，歸歟老田疇。
遲君還日邊，寄書到東甌。
送元章改漕成都
作者：王十朋
朝代：宋

取友四十载，普天半交游。蒹葭群玉间，莫盛登瀛洲。元章真国士，未见心已投。雅抱畎亩志，共怀天下忧。馆阁育人材，孰云专校雠。慷慨论世事，不见范尹欧。疆埸况如许，宁不忧宗周。精忠屹肝胆，苦语惊冕旒。君去最勇决，我行尚迟留。初别拟十载，相逢忽三秋。龙飞起元老，江淮握貔貅。礼罗得奇才，戎幕资良筹。人事苦好违，壮怀莫能酬。去持夔州节，遥泛瞿唐舟。我亦来自鄱，兹行岂人谋。八阵观壮图，三峡窥倒流。访君义胜堂，顾我制胜楼。如马谒白帝，卧龙寻武侯。江亭览月色，园花赏春柔。果分馀味甘，兰赠深林幽。诗篇浩卷轴，墨妙辉山丘。气薄文艳杜，词卑竹枝刘。吏事容拙疏，交情荷绸缪。纶言下北阙，绣衣使西州。流钱岂君事，易地曾何优。胡不班玉笋，入告嘉谋猷。巴子国最贫，疮痍民未瘳。君去谁抚摩，欲借嗟无由。我已上祠章，归欤老田畴。迟君还日边，寄书到东瓯。
送元章改漕成都
作者：王十朋
朝代：宋

取友四十载，普天半交游。
蒹葭群玉间，莫盛登瀛洲。
元章真国士，未见心已投。
雅抱畎畆志，共怀天下忧。
舘阁育人材，孰云专校雠。
慷慨论世事，不见范尹欧。
疆埸况如许，宁不忧宗周。
精忠屹肝胆，苦语惊冕旒。
君去最勇决，我行尚迟留。
初别拟十载，相逢忽三秋。
龙飞起元老，江淮握貔貅。
礼罗得奇才，戎幕资良筹。
人事苦好违，壮怀莫能酬。
去持夔州节，遥泛瞿唐舟。
我亦来自鄱，兹行岂人谋。
八阵观壮图，三峡窥倒流。
访君义胜堂，顾我制胜楼。
如马谒白帝，卧龙寻武侯。
江亭览月色，园花赏春柔。
果分余味甘，兰赠深林幽。
诗篇浩卷轴，墨妙辉山丘。
气薄文艷杜，词卑竹枝刘。
吏事容拙踈，交情荷绸缪。
纶言下北阙，绣衣使西州。
流钱岂君事，易地曾何优。
胡不班玉笋，入告嘉谋猷。
巴子国最贫，疮痍民未瘳。
君去谁抚摩，欲借嗟无由。
我已上祠章，归欤老田畴。
迟君还日边，寄书到东瓯。
送元範赴省
作者：王十朋
朝代：宋

清峭霜天振羽翰，共觀一鶚氣軒軒。
願將拄腹書千卷，盡作憂時策萬言。
請繫單于同太傅，不阿人主異公孫。
龍頭素是君家物，又見傳呼賈狀元。
送元范赴省
作者：王十朋
朝代：宋

清峭霜天振羽翰，共观一鹗气轩轩。愿将拄腹书千卷，尽作忧时策万言。请系单于同太傅，不阿人主异公孙。龙头素是君家物，又见传呼贾状元。
送元范赴省
作者：王十朋
朝代：宋

清峭霜天振羽翰，共观一鹗气轩轩。
愿将拄腹书千卷，尽作忧时策万言。
请繫单于同太傅，不阿人主异公孙。
龙头素是君家物，又见传呼贾状元。
送凌知监赴玉环次觉无象韵
作者：王十朋
朝代：宋

晨兴趣行装，秋色满离席。悲风苦送声，短晷频移刻。兰舟薄暮发，去去转遐僻。极目望官所，沉沉烟霭积。清有濯缨水，白有漱齿石。悠然水石间，官情聊自适。朝焉游其南，暮焉戏其北。彼微山中鸟，亦将识公德。公无赋归去，田园付人役。
送凌知监赴玉环次觉无象韵
作者：王十朋
朝代：宋

晨兴趣行装，秋色满离席。
悲风苦送声，短晷频移刻。
兰舟薄暮发，去去转遐僻。
极目望官所，沉沉烟霭积。
清有濯缨水，白有潄齿石。
悠然水石间，官情聊自适。
朝焉游其南，暮焉戏其北。
彼微山中鸟，亦将识公德。
公无赋归去，田园付人役。
送凌知監赴玉環次覺無象韵
作者：王十朋
朝代：宋

晨興趣行裝，秋色滿離席。
悲風苦送聲，短晷頻移刻。
蘭舟薄暮發，去去轉遐僻。
極目望官所，沉沉煙靄積。
清有濯纓水，白有潄齒石。
悠然水石間，官情聊自適。
朝焉游其南，暮焉戲其北。
彼微山中鳥，亦將識公德。
公無賦歸去，田園付人役。
送刘全之
作者：王十朋
朝代：宋
体裁：七言律诗

綵衣堂上别慈颜，匹马扬鞭指帝关。千里清风生腋下，十分黄气满眉间。手探春信寻梅去，袖带天香折桂还。定向蓬莱燕仙侣，为言子晋在江山。
送刘政孙
作者：王十朋
朝代：宋

蚤岁声蜚舍法中，漕台前日始收功。
辛勤半世虀盐学，慷慨平生畎亩忠。
作佛肯居灵运后，登仙更与阮郎同。
琼林宴罢游天禄，太一然藜定照公。
送刘政孙
作者：王十朋
朝代：宋

蚤岁声蜚舍法中，漕台前日始收功。辛勤半世齑盐学，慷慨平生畎亩忠。作佛肯居灵运后，登仙更与阮郎同。琼林宴罢游天禄，太一然藜定照公。
送刘方叔兼简全之
作者：王十朋
朝代：宋

相见无多日，依前又素居。断魂梅的皪，过眼柳萧疏。疋马来时路，征鸿别后书。君归见温叟，为我问何如。
送刘方叔兼简全之
作者：王十朋
朝代：宋

相见无多日，依前又素居。
断魂梅的皪，过眼柳萧踈。
疋马来时路，征鸿别后书。
君归见温叟，为我问何如。
送刘方叔季文游鴈山
作者：王十朋
朝代：宋
体裁：七言律诗

二客骚肠不耐秋，飘然蜡屐去寻幽。荡中若要穷青眼，岩下先须问白头。诗社不容添异姓，名山应岂遇清流。会须乘兴天台去，涧水桃花访旧游。
送劉全之
作者：王十朋
朝代：宋

綵衣堂上別慈顔，匹馬揚鞭指帝關。
千里清風生腋下，十分黄氣滿眉間。
手探春信尋梅去，袖带天香折桂還。
定向蓬萊燕仙侶，爲言子晉在江山。
送劉政孫
作者：王十朋
朝代：宋

蚤歲聲蜚舍法中，漕臺前日始收功。
辛勤半世虀鹽學，慷慨平生畎畝忠。
作佛肯居靈運後，登仙更與阮郎同。
瓊林宴罷游天祿，太一然藜定照公。
送劉方叔兼簡全之
作者：王十朋
朝代：宋

相見無多日，依前又素居。
斷魂梅的皪，過眼柳蕭踈。
疋馬來時路，征鴻別後書。
君歸見溫叟，爲我問何如。
送劉方叔季文游鴈山
作者：王十朋
朝代：宋

二客騷腸不耐秋，飄然蠟屐去尋幽。
蕩中若要窮青眼，巖下先須問白頭。
詩社不容添異姓，名山應豈遇清流。
會須乘興天台去，澗水桃花訪舊游。
送参议吴郎中
作者：王十朋
朝代：宋

扁舟西泝蜀江长，邂逅论交得老苍。
幕客可能淹杜甫，郎官谁復识冯唐。
梅花开日方联事，柳絮飞时遽趣装。
我过洞庭应有日，定须来扫盖公堂。
送参议吴郎中
作者：王十朋
朝代：宋

扁舟西溯蜀江长，邂逅论交得老苍。幕客可能淹杜甫，郎官谁复识冯唐。梅花开日方联事，柳絮飞时遽趣装。我过洞庭应有日，定须来扫盖公堂。
送參議吳郎中
作者：王十朋
朝代：宋

扁舟西泝蜀江長，邂逅論交得老蒼。
幕客可能淹杜甫，郎官誰復識馮唐。
梅花開日方聯事，柳絮飛時遽趣裝。
我過洞庭應有日，定須來掃蓋公堂。
送吳憲知叔
作者：王十朋
朝代：宋

出郊聞好語，盡道憲車賢。
郡不留三宿，人皆仰二天。
薦章先白屋，貢宇給青錢。
上正開宣室，公歸席定前。
送吴宪知叔
作者：王十朋
朝代：宋
体裁：五言律诗

出郊闻好语，尽道宪车贤。郡不留三宿，人皆仰二天。荐章先白屋，贡宇给青钱。上正开宣室，公归席定前。
送喻令
作者：王十朋
朝代：宋

扪膝先生有凤毛，三年鱼邑试牛刀。要令人被弦歌化，讵肯身辞州县劳。贤令首祠唐质肃，诗篇时出楚风骚。西归更勉家传学，云翼行看九万高。
送喻令
作者：王十朋
朝代：宋

扪膝先生有凤毛，三年鱼邑试牛刀。
要令人被絃歌化，讵肯身辞州县劳。
贤令首祠唐质肃，诗篇时出楚风骚。
西归更勉家传学，云翼行看九万高。
送喻令
作者：王十朋
朝代：宋

捫膝先生有鳳毛，三年魚邑試牛刀。
要令人被絃歌化，詎肯身辭州縣勞。
賢令首祠唐質肅，詩篇時出楚風騷。
西歸更勉家傳學，雲翼行看九萬高。
送太学生徐易归天台
作者：王十朋
朝代：宋
体裁：古风

天台古仙山，药物固非一。采之年可延，厥品惟参朮。兹诚笼中物，不可亡一日。良医苟能用，可治天下疾。
送太學生徐易歸天台
作者：王十朋
朝代：宋

天台古仙山，藥物固非一。
采之年可延，厥品惟參朮。
茲誠籠中物，不可亡一日。
良醫苟能用，可治天下疾。
送如上人
作者：王十朋
朝代：宋

蜀道青天不易登，飘然云水遇乡僧。芒鞋便欲相随去，身缚粗官愧未能。十年作别稽山下，万里相逢峡水西。天下名山游已遍，好寻潜涧一枝栖。
送如上人·其一
作者：王十朋
朝代：宋

蜀道青天不易登，飄然雲水遇鄉僧。
芒鞋便欲相隨去，身縛粗官愧未能。
送如上人·其一
作者：王十朋
朝代：宋
体裁：七言绝句

蜀道青天不易登，飘然云水遇乡僧。芒鞋便欲相随去，身缚粗官愧未能。
送如上人·其二
作者：王十朋
朝代：宋

十年作別稽山下，萬里相逢峽水西。
天下名山游已遍，好尋潛澗一枝栖。
送如上人·其二
作者：王十朋
朝代：宋
体裁：七言绝句

十年作别稽山下，万里相逢峡水西。天下名山游已遍，好寻潜涧一枝栖。
送子尚如浙西
作者：王十朋
朝代：宋

嗟我穷居海之角，人物素殊邹鲁俗。年虽及冠无交游，孤陋寡闻嗟独学。闭门不出长太息，思得其人共磨琢。孙子往从西北来，头角轩轩真一鹗。飘飘逸气凌云霄，凛凛高谈吐锋锷。文辞翰墨两奇绝，世上群儿徒碌碌。我昔风期一相遇，欣然握手论心腹。衡茅三度枉车轩，书剑连年共灯烛。论交自喜得房杜，言志端能效来郝。长篇短韵迭赓唱，明月清风共斟酌。囊无一钱身不忧，食止一箪贫自乐。有友如君复何憾，百不为多一已足。今焉舍我将何之，遂使江乡复萧索。南国初寒旅雁来，吴江已冷丹枫落。惜君不尽与君别，兀坐无言情更恶。干戈未息行路难，胡马今独饮河洛。京国有家归未得，钱塘此去仍栖托。会须徒步谒天子，慨然一吐胸中略。请缨缚虏壮志士，庶使平时语无怍。相将煖律破寒梅，驿筒远寄无辞数。
送子尚如浙西
作者：王十朋
朝代：宋

嗟我穷居海之角，人物素殊邹鲁俗。
年虽及冠无交游，孤陋寡闻嗟独学。
闭门不出长太息，思得其人共磨琢。
孙子往从西北来，头角轩轩真一鹗。
飘飘逸气凌云霄，凛凛高谈吐锋锷。
文辞翰墨两奇绝，世上群儿徒碌碌。
我昔风期一相遇，欣然握手论心腹。
衡茅三度枉车轩，书剑连年共灯烛。
论交自喜得房杜，言志端能效来郝。
长篇短韵迭赓唱，明月清风共斟酌。
囊无一钱身不忧，食止一箪贫自乐。
有友如君復何憾，百不为多一已足。
今焉舍我将何之，遂使江乡復萧索。
南国初寒旅雁来，吴江已冷丹枫落。
惜君不尽与君别，兀坐无言情更恶。
干戈未息行路难，胡马今独饮河洛。
京国有家归未得，钱塘此去仍栖託。
会须徒步谒天子，慨然一吐胸中畧。
请缨缚虏壮志士，庶使平时语无怍。
相将暖律破寒梅，驿筒远寄无辞数。
送子尚如浙西
作者：王十朋
朝代：宋

嗟我窮居海之角，人物素殊鄒魯俗。
年雖及冠無交游，孤陋寡聞嗟獨學。
閉門不出長太息，思得其人共磨琢。
孫子往從西北來，頭角軒軒真一鶚。
飄飄逸氣凌雲霄，凜凜高談吐鋒鍔。
文辭翰墨兩奇絕，世上群兒徒碌碌。
我昔風期一相遇，欣然握手論心腹。
衡茅三度枉車軒，書劍連年共燈燭。
論交自喜得房杜，言志端能效來郝。
長篇短韵迭賡唱，明月清風共斟酌。
囊無一錢身不憂，食止一簞貧自樂。
有友如君復何憾，百不爲多一已足。
今焉捨我將何之，遂使江鄉復蕭索。
南國初寒旅雁來，吳江已冷丹楓落。
惜君不盡與君別，兀坐無言情更惡。
干戈未息行路難，胡馬今獨飲河洛。
京國有家歸未得，錢塘此去仍棲託。
會須徒步謁天子，慨然一吐胸中畧。
請纓縛虜壯志士，庶使平時語無怍。
相將煖律破寒梅，驛筒遠寄無辭數。
送宋山甫知县
作者：王十朋
朝代：宋
体裁：七言律诗

君住眉山我永嘉，老来邂逅楚天涯。无诗不和已成杜，有酒相呼如在家。官职未高名满蜀，人才如许邑为巴。且将异日作霖手，润泽河阳一县花。
送宋山甫知縣
作者：王十朋
朝代：宋

君住眉山我永嘉，老來邂逅楚天涯。
無詩不和已成杜，有酒相呼如在家。
官職未高名滿蜀，人才如許邑爲巴。
且將異日作霖手，潤澤河陽一縣花。
送岩老出北门
作者：王十朋
朝代：宋

暮春送客北山门，厌坐黄堂喜见村。麦熟秧青农事急，十分归兴在田园。客欲东归出北门，又闻联骑过西村。慇勤为遣十从事，莫惜醉吟祇树园。
送岩老出北门·其一
作者：王十朋
朝代：宋
体裁：七言绝句

暮春送客北山门，厌坐黄堂喜见村。麦熟秧青农事急，十分归兴在田园。
送岩老出北门·其二
作者：王十朋
朝代：宋
体裁：七言绝句

客欲东归出北门，又闻联骑过西村。慇勤为遣十从事，莫惜醉吟祇树园。
送巖老出北門·其一
作者：王十朋
朝代：宋

暮春送客北山門，厭坐黄堂喜見村。
麥熟秧青農事急，十分歸興在田園。
送巖老出北門·其二
作者：王十朋
朝代：宋

客欲東歸出北門，又聞聯騎過西村。
慇勤爲遣十從事，莫惜醉吟祇樹園。
送师教授
作者：王十朋
朝代：宋

同年四百二十六，尊酒相逢得我师。
方喜书来自天目，忽惊人去向峨眉。
囊开蜀锦留佳句，棹拂汀苹索恶诗。
莫道冷官无一物，扁舟遥载义风归。
送师教授
作者：王十朋
朝代：宋

同年四百二十六，尊酒相逢得我师。方喜书来自天目，忽惊人去向峨眉。囊开蜀锦留佳句，棹拂汀蘋索恶诗。莫道冷官无一物，扁舟遥载义风归。
送師教授
作者：王十朋
朝代：宋

同年四百二十六，尊酒相逢得我師。
方喜書來自天目，忽驚人去向峨眉。
囊開蜀錦留佳句，棹拂汀蘋索惡詩。
莫道冷官無一物，扁舟遥載義風歸。
送张光大赴长沙簿
作者：王十朋
朝代：宋
体裁：五言律诗

同舍张公子，长沙远宦游。读书真有用，谋道了无忧。赋鵩休悲贾，栖鸾暂屈仇。荐章行引类，文帅是鳌头。
送張光大赴長沙簿
作者：王十朋
朝代：宋

同舍張公子，長沙遠宦游。
讀書真有用，謀道了無憂。
賦鵩休悲賈，棲鸞暫屈仇。
薦章行引類，文帥是鼇頭。
送昌齡弟還鄉兼簡夢齡
作者：王十朋
朝代：宋

束書千里赴王畿，戰藝賢關事偶違。
鑑水天高鴻雁集，左原山遠鶺鴒啼。
夜牀風雨客情惡，春草池塘詩思飛。
勉力還家對燈火，待看雙桂擢秋闈。
送昌龄弟还乡兼简梦龄
作者：王十朋
朝代：宋

束书千里赴王畿，战艺贤关事偶违。鉴水天高鸿雁集，左原山远鹡鸰啼。夜床风雨客情恶，春草池塘诗思飞。勉力还家对灯火，待看双桂擢秋闱。
送昌龄弟还乡兼简梦龄
作者：王十朋
朝代：宋

束书千里赴王畿，战艺贤关事偶违。
鑑水天高鸿雁集，左原山远鹡鸰啼。
夜床风雨客情恶，春草池塘诗思飞。
勉力还家对灯火，待看双桂擢秋闱。
送春
作者：王十朋
朝代：宋

杨花榆荚满天飞，九十风光别我时。凫鹜成行报公事，簿书中作送春诗。
送春
作者：王十朋
朝代：宋

杨花榆荚满天飞，九十风光别我时。
鳬鹜成行报公事，簿书中作送春诗。
送春
作者：王十朋
朝代：宋

楊花榆莢滿天飛，九十風光別我時。
鳬鶩成行報公事，簿書中作送春詩。
送曹夢良赴桐廬戶掾·其一
作者：王十朋
朝代：宋

年少論交老愈堅，交情盡在和韓篇。
短檠業共賢關舍，淡墨名同桂籍年。
筮仕暫爲三語掾，摛詞行踐八花磚。
許峯佳讖亦聊耳，何止蓬萊山上仙。
送曹夢良赴桐廬戶掾·其三
作者：王十朋
朝代：宋

需次家鄉五載遲，便便腹笥愈添圍。
才如子建豈論斗，性類西門能佩韋。
車馬戒塗涂君欲去，田園迷徑我初歸。
男兒所尚惟名節，莫墮人間富貴機。
送曹夢良赴桐廬戶掾·其二
作者：王十朋
朝代：宋

鷄黍相尋豈偶然，論文尊酒荷留連。
秋風初送雁群至，喬木喜聞鶑友遷。
勸我鑑湖行甚力，送君釣瀨去無緣。
願將清白師韓范，從此高堂有四賢。
送曹大夫赴行在所
作者：王十朋
朝代：宋
体裁：古风

西北连年杀气高，群盗横行如猬毛。廉颇李牧不世出，吾皇侧席心焦劳。汾阳自古多壮士，曹侯意气千人豪。年今四十犹偃蹇，拊髀长叹淹龙韬。慨然挥袂谒行在，报国已淬腰间刀。登坛拜将预指日，看君举手清风涛。
送曹大夫赴行在所
作者：王十朋
朝代：宋

西北連年殺氣高，群盜橫行如蝟毛。
廉頗李牧不世出，吾皇側席心焦勞。
汾陽自古多壯士，曹侯意氣千人豪。
年今四十猶偃蹇，拊髀長歎淹龍韜。
慨然揮袂謁行在，報國已淬腰間刀。
登壇拜將預指日，看君舉手清風濤。
送曹梦良赴桐庐户掾
作者：王十朋
朝代：宋

年少论交老愈坚，交情尽在和韩篇。短檠业共贤关舍，淡墨名同桂籍年。筮仕暂为三语掾，摛词行践八花砖。许峰佳谶亦聊耳，何止蓬莱山上仙。鸡黍相寻岂偶然，论文尊酒荷留连。秋风初送雁群至，乔木喜闻莺友迁。劝我鉴湖行甚力，送君钓濑去无缘。愿将清白师韩范，从此高堂有四贤。需次家乡五载迟，便便腹笥愈添围。才如子建岂论斗，性类西门能佩韦。车马戒涂君欲去，田园迷径我初归。男儿所尚惟名节，莫堕人间富贵机。
送曹梦良赴桐庐户掾·其一
作者：王十朋
朝代：宋

年少论交老愈坚，交情尽在和韩篇。
短檠业共贤关舍，淡墨名同桂籍年。
筮仕暂为三语掾，摛词行践八花砖。
许峯佳谶亦聊耳，何止蓬莱山上仙。
送曹梦良赴桐庐户掾·其一
作者：王十朋
朝代：宋

年少论交老愈坚，交情尽在和韩篇。短檠业共贤关舍，淡墨名同桂籍年。筮仕暂为三语掾，摛词行践八花砖。许峰佳谶亦聊耳，何止蓬莱山上仙。
送曹梦良赴桐庐户掾·其三
作者：王十朋
朝代：宋

需次家乡五载迟，便便腹笥愈添围。才如子建岂论斗，性类西门能佩韦。车马戒涂君欲去，田园迷径我初归。男儿所尚惟名节，莫堕人间富贵机。
送曹梦良赴桐庐户掾·其三
作者：王十朋
朝代：宋

需次家乡五载迟，便便腹笥愈添围。
才如子建岂论斗，性类西门能佩韦。
车马戒涂涂君欲去，田园迷径我初归。
男儿所尚惟名节，莫堕人间富贵机。
送曹梦良赴桐庐户掾·其二
作者：王十朋
朝代：宋

鷄黍相寻岂偶然，论文尊酒荷留连。
秋风初送雁群至，乔木喜闻鶑友迁。
劝我鑑湖行甚力，送君钓濑去无缘。
愿将清白师韩范，从此高堂有四贤。
送曹梦良赴桐庐户掾·其二
作者：王十朋
朝代：宋

鸡黍相寻岂偶然，论文尊酒荷留连。秋风初送雁群至，乔木喜闻莺友迁。劝我鉴湖行甚力，送君钓濑去无缘。愿将清白师韩范，从此高堂有四贤。
送會稽林簿棄官還鄉
作者：王十朋
朝代：宋

望秦秦望山蒼蒼，未秋先作歸意濃。
三山深處孟園好，松菊恨君歸不早。
拂衣高舉追冥鴻，不將詩別乖崖翁。
年來處士徑尤捷，美秩清資等閑躐。
君獨高歌慕隠淪，林下何曾見一人。
芋魁豆飯吾亦有，深愧折腰貪五斗。
送朱丞
作者：王十朋
朝代：宋

一片秋怀似乱云，不堪行客话离群。
红莲绿水尚留我，鉅竹老槐深忆君。
千里从今遥共月，一樽何日更论文。
好将平昔家传学，勉力登朝立世勋。
送朱丞
作者：王十朋
朝代：宋

一片秋怀似乱云，不堪行客话离群。红莲绿水尚留我，钜竹老槐深忆君。千里从今遥共月，一樽何日更论文。好将平昔家传学，勉力登朝立世勋。
送朱丞
作者：王十朋
朝代：宋

一片秋懷似亂雲，不堪行客話離群。
紅蓮綠水尚留我，鉅竹老槐深憶君。
千里從今遥共月，一樽何日更論文。
好將平昔家傳學，勉力登朝立世勳。
送朱仲文运干还蜀
作者：王十朋
朝代：宋

分阃滥曾游蜀口，得朋深喜遇坤爻。澹台至室必公事，平仲与人能久交。一叶共乘夔到霅，四方相逐愈随郊。姓名已在诸公齿，引类行看似拔茅。君归应过无喧室，我梦遥驰无隐斋。带得江山在诗卷，种成杨柳系离怀。定先春到夔门里，莫遣音疏霅水涯。故旧相逢倘相问，为言老欲乞残骸。
送朱仲文运干还蜀·其一
作者：王十朋
朝代：宋
体裁：七言律诗

分阃滥曾游蜀口，得朋深喜遇坤爻。澹台至室必公事，平仲与人能久交。一叶共乘夔到霅，四方相逐愈随郊。姓名已在诸公齿，引类行看似拔茅。
送朱仲文运干还蜀·其二
作者：王十朋
朝代：宋

君归应过无喧室，我梦遥驰无隐斋。带得江山在诗卷，种成杨柳系离怀。定先春到夔门里，莫遣音疏霅水涯。故旧相逢倘相问，为言老欲乞残骸。
送朱仲文运干还蜀·其二
作者：王十朋
朝代：宋

君归应过无喧室，我梦遥驰无隠斋。
带得江山在诗卷，种成杨柳繫离怀。
定先春到夔门裏，莫遣音踈霅水涯。
故旧相逢倘相问，为言老欲乞残骸。
送朱仲文運幹還蜀·其一
作者：王十朋
朝代：宋

分閫濫曾游蜀口，得朋深喜遇坤爻。
澹臺至室必公事，平仲與人能久交。
一葉共乘夔到霅，四方相逐愈隨郊。
姓名已在諸公齒，引類行看似拔茅。
送朱仲文運幹還蜀·其二
作者：王十朋
朝代：宋

君歸應過無喧室，我夢遥馳無隠齋。
带得江山在詩卷，種成楊柳繫離懷。
定先春到夔門裏，莫遣音踈霅水涯。
故舊相逢倘相問，爲言老欲乞殘骸。
送朱舜卿赴汀州司戶
作者：王十朋
朝代：宋

家塾游從久，賢關聲譽馳。
初官三語掾，餘事九章辭。
子正强而仕，予嗟久矣衰。
願言行所學，滿慰素相期。
送朱舜卿赴汀州司户
作者：王十朋
朝代：宋

家塾游从久，贤关声誉驰。
初官三语掾，余事九章辞。
子正强而仕，予嗟久矣衰。
愿言行所学，满慰素相期。
送朱舜卿赴汀州司户
作者：王十朋
朝代：宋

家塾游从久，贤关声誉驰。初官三语掾，馀事九章辞。子正强而仕，予嗟久矣衰。愿言行所学，满慰素相期。
送李梗
作者：王十朋
朝代：宋
体裁：七言律诗

梅始花时送子归，梅黄雨细又分离。不堪旅食见飞燕，那更催归闻子规。太白读书容有趣，少卿惜别可无诗。霜台清峭家风在，努力功名少壮时。
送李梗
作者：王十朋
朝代：宋

梅始花時送子歸，梅黄雨細又分離。
不堪旅食見飛燕，那更催歸聞子規。
太白讀書容有趣，少卿惜別可無詩。
霜臺清峭家風在，努力功名少壯時。
送柑姚子才
作者：王十朋
朝代：宋
体裁：七言绝句

少年怀橘献慈亲，今见黄柑泪满巾。同舍故人堂有母，可能罗帕不分珍。
送柑姚子才
作者：王十朋
朝代：宋

少年懷橘獻慈親，今見黄柑淚滿巾。
同舍故人堂有母，可能羅帕不分珍。
送查元章二首
作者：王十朋
朝代：宋

圣主德宽大，小臣言激昂。虏情殊未测，淮甸可无防。直气思开日，寒威误陨霜。芳姿等兰蕙，摧折更芬香。肝脑不自爱，精忠为上殚。危言犯颜易，直道立身难。去国名逾重，还家迹始安。相将吾亦去，林下挂衣冠。
送查元章二首·其一
作者：王十朋
朝代：宋
体裁：五言律诗

圣主德宽大，小臣言激昂。虏情殊未测，淮甸可无防。直气思开日，寒威误陨霜。芳姿等兰蕙，摧折更芬香。
送查元章二首·其一
作者：王十朋
朝代：宋

聖主德寬大，小臣言激昂。
虜情殊未測，淮甸可無防。
直氣思開日，寒威誤隕霜。
芳姿等蘭蕙，摧折更芬香。
送查元章二首·其二
作者：王十朋
朝代：宋
体裁：五言律诗

肝脑不自爱，精忠为上殚。危言犯颜易，直道立身难。去国名逾重，还家迹始安。相将吾亦去，林下挂衣冠。
送查元章二首·其二
作者：王十朋
朝代：宋

肝腦不自愛，精忠爲上殫。
危言犯顔易，直道立身難。
去國名逾重，還家迹始安。
相將吾亦去，林下掛衣冠。
送柯教授赴官四明
作者：王十朋
朝代：宋

士論鄉評總見欽，古猶難得况於今。
恥干一介將行李，慨爲孤甥罄橐金。
晉水生徒懷絳帳，賢關故舊仰同襟。
冷官豈是淹徊地，未到鄞江有召音。
送柯教授赴官四明
作者：王十朋
朝代：宋
体裁：七言律诗

士论乡评总见钦，古犹难得况于今。耻干一介将行李，慨为孤甥罄橐金。晋水生徒怀绛帐，贤关故旧仰同襟。冷官岂是淹徊地，未到鄞江有召音。
送柴常之赴汀州教官
作者：王十朋
朝代：宋

有客神珠玉，訪予雲水鄉。
虞庠同舍友，虎榜甲科郎。
送別汀蘋白，之官芹藻香。
南溟九萬里，拭目看翱翔。
送柴常之赴汀州教官
作者：王十朋
朝代：宋

有客神珠玉，访予云水乡。
虞庠同舍友，虎榜甲科郎。
送别汀苹白，之官芹藻香。
南溟九万里，拭目看翱翔。
送柴常之赴汀州教官
作者：王十朋
朝代：宋

有客神珠玉，访予云水乡。虞庠同舍友，虎榜甲科郎。送别汀蘋白，之官芹藻香。南溟九万里，拭目看翱翔。
送潛老赴東禪·其一
作者：王十朋
朝代：宋

駐錫清源十五年，月明臺靜忽飄然。
禪心莫爲東禪起，南北東西總是禪。
送潛老赴東禪·其二
作者：王十朋
朝代：宋

難弟難兄漢二龔，袈裟縫掖各清風。
淵明已遂歸田願，蓮社行將訪遠公。
送潜老赴东禅
作者：王十朋
朝代：宋

驻锡清源十五年，月明台静忽飘然。禅心莫为东禅起，南北东西总是禅。难弟难兄汉二龚，袈裟缝掖各清风。渊明已遂归田愿，莲社行将访远公。
送潜老赴东禅·其一
作者：王十朋
朝代：宋
体裁：七言绝句

驻锡清源十五年，月明台静忽飘然。禅心莫为东禅起，南北东西总是禅。
送潜老赴东禅·其二
作者：王十朋
朝代：宋
体裁：七言绝句

难弟难兄汉二龚，袈裟缝掖各清风。渊明已遂归田愿，莲社行将访远公。
送王司业守永嘉
作者：王十朋
朝代：宋

中兴天子初龙翔，临轩策士当维扬。
艰难果见异人出，龙虎甲乙俱非常。
先生大对过晁董，指切时务言激昂。
麟经绝笔二千载，收拾纸上生光芒。
自从曲江到今日，劲气独得南方强。
权门用事手可炙，申枨亦减平生刚。
先生闭门玩爻象，簸弄日月潮之阳。
帝忧南国命共理，袁连二政俱循良。
公道方行正人用，诏起韩愈师虞庠。
先生不作进学解，直言慷慨投封章。
一麾出守山水郡，十行诏墨加恩光。
东嘉得贤类京兆，前政有张今有王。
张公到官席未暖，犹有遗爱如甘棠。
先生况是儒宗师，敛此大惠施一方。
入境愿问民疾苦，下车宜诛吏奸赃。
首延璆孺坐贤榻，无使杨墨登门墙。
河内借恂岂容久，宸衷念贾殊未忘。
鲰生抠衣恨太晚，执经未获时登堂。
私心窃喜父母国，圣恩特许来龚黄。
愿同何坚首率化，归见颍川鸣凤凰。
送王司业守永嘉
作者：王十朋
朝代：宋
体裁：古风

中兴天子初龙翔，临轩策士当维扬。艰难果见异人出，龙虎甲乙俱非常。先生大对过晁董，指切时务言激昂。麟经绝笔二千载，收拾纸上生光芒。自从曲江到今日，劲气独得南方强。权门用事手可炙，申枨亦减平生刚。先生闭门玩爻象，簸弄日月潮之阳。帝忧南国命共理，袁连二政俱循良。公道方行正人用，诏起韩愈师虞庠。先生不作进学解，直言慷慨投封章。一麾出守山水郡，十行诏墨加恩光。东嘉得贤类京兆，前政有张今有王。张公到官席未煖，犹有遗爱如甘棠。先生况是儒宗师，敛此大惠施一方。入境愿问民疾苦，下车宜诛吏奸赃。首延璆孺坐贤榻，无使杨墨登门墙。河内借恂岂容久，宸衷念贾殊未忘。鲰生抠衣恨太晚，执经未获时登堂。私心窃喜父母国，圣恩特许来龚黄。愿同何坚首率化，归见颍川鸣凤凰。
送王司業守永嘉
作者：王十朋
朝代：宋

中興天子初龍翔，臨軒策士當維揚。
艱難果見異人出，龍虎甲乙俱非常。
先生大對過晁董，指切時務言激昂。
麟經絕筆二千載，收拾紙上生光芒。
自從曲江到今日，勁氣獨得南方强。
權門用事手可炙，申棖亦減平生剛。
先生閉門玩爻象，簸弄日月潮之陽。
帝憂南國命共理，袁連二政俱循良。
公道方行正人用，詔起韓愈師虞庠。
先生不作進學解，直言慷慨投封章。
一麾出守山水郡，十行詔墨加恩光。
東嘉得賢類京兆，前政有張今有王。
張公到官席未煖，猶有遺愛如甘棠。
先生况是儒宗師，斂此大惠施一方。
入境願問民疾苦，下車宜誅吏奸贓。
首延璆孺坐賢榻，無使楊墨登門牆。
河內借恂豈容久，宸衷念賈殊未忘。
鯫生摳衣恨太晚，執經未獲時登堂。
私心竊喜父母國，聖恩特許來龔黄。
願同何堅首率化，歸見潁川鳴鳳凰。
送王嘉叟編修
作者：王十朋
朝代：宋

上書請劔人未復，開口薦賢君又行。
堂上伊優笑絕倒，紛紛去國皆狂生。
搢紳敢言似慶曆，風俗漸美如東京。
手揩老眼看除目，一遷一去知誰榮。
南昌別駕亦不惡，三王高閣尋宗盟。
吳江漫漫楚天闊，羨君一葉春舟輕。
送王嘉叟编修
作者：王十朋
朝代：宋

上书请剑人未复，开口荐贤君又行。堂上伊优笑绝倒，纷纷去国皆狂生。搢绅敢言似庆历，风俗渐美如东京。手揩老眼看除目，一迁一去知谁荣。南昌别驾亦不恶，三王高阁寻宗盟。吴江漫漫楚天阔，羡君一叶春舟轻。
送王嘉叟编修
作者：王十朋
朝代：宋

上书请劔人未復，开口荐贤君又行。
堂上伊优笑绝倒，纷纷去国皆狂生。
搢绅敢言似庆历，风俗渐美如东京。
手揩老眼看除目，一迁一去知谁荣。
南昌别驾亦不恶，三王高阁寻宗盟。
吴江漫漫楚天阔，羡君一叶春舟轻。
送王抚干行甫
作者：王十朋
朝代：宋

之子来夔子，春江又绿波。分符惭政拙，赞画赖才多。翰墨妙挥染，词章工琢磨。扁舟先吾去，送别奈愁何。
送王抚干行甫
作者：王十朋
朝代：宋

之子来夔子，春江又绿波。
分符惭政拙，赞画頼才多。
翰墨妙挥染，词章工琢磨。
扁舟先吾去，送别奈愁何。
送王提干
作者：王十朋
朝代：宋
体裁：五言律诗

昔年王俭客，今共阿戎游。尝药子当去，请祠予欲休。过从都几日，离别况逢秋。归上双亲寿，涂中莫逗留。
送王提幹
作者：王十朋
朝代：宋

昔年王儉客，今共阿戎游。
嘗藥子當去，請祠予欲休。
過從都幾日，離別况逢秋。
歸上雙親壽，塗中莫逗留。
送王撫幹行甫
作者：王十朋
朝代：宋

之子來夔子，春江又綠波。
分符慚政拙，贊畫頼才多。
翰墨妙揮染，詞章工琢磨。
扁舟先吾去，送別奈愁何。
送知宗奉祠还越
作者：王十朋
朝代：宋

堂堂人物宋宗英，来主金枝玉叶盟。麟趾化成公族厚，棣华诗作争心平。金尊对客吟篇逸，贝叶谈空世味轻。五月仙舟鉴湖去，芰荷香里奏新声。绿水芙蕖汎镇东，一觞一咏辱陪公。转头十载已陈迹，会面二山俱秃翁。旧隐重寻贺监宅，归帆遥借若邪风。九重侧席待宗老，愿展惓惓刘向忠。
送知宗奉祠还越·其一
作者：王十朋
朝代：宋

堂堂人物宋宗英，来主金枝玉叶盟。麟趾化成公族厚，棣华诗作争心平。金尊对客吟篇逸，贝叶谈空世味轻。五月仙舟鉴湖去，芰荷香里奏新声。
送知宗奉祠还越·其一
作者：王十朋
朝代：宋

堂堂人物宋宗英，来主金枝玉叶盟。
麟趾化成公族厚，棣华诗作争心平。
金尊对客吟篇逸，贝叶谈空世味轻。
五月仙舟鑑湖去，芰荷香裏奏新声。
送知宗奉祠还越·其二
作者：王十朋
朝代：宋

绿水芙蕖汎镇东，一觞一咏辱陪公。转头十载已陈迹，会面二山俱秃翁。旧隐重寻贺监宅，归帆遥借若邪风。九重侧席待宗老，愿展惓惓刘向忠。
送知宗奉祠还越·其二
作者：王十朋
朝代：宋

绿水芙蕖泛镇东，一觞一咏辱陪公。
转头十载已陈迹，会面二山俱秃翁。
旧隠重寻贺监宅，归帆遥借若邪风。
九重侧席待宗老，愿展惓惓刘向忠。
送知宗奉祠還越·其一
作者：王十朋
朝代：宋

堂堂人物宋宗英，來主金枝玉葉盟。
麟趾化成公族厚，棣華詩作爭心平。
金尊對客吟篇逸，貝葉談空世味輕。
五月仙舟鑑湖去，芰荷香裏奏新聲。
送知宗奉祠還越·其二
作者：王十朋
朝代：宋

綠水芙蕖汎鎮東，一觴一詠辱陪公。
轉頭十載已陳迹，會面二山俱禿翁。
舊隠重尋賀監宅，歸帆遥借若邪風。
九重側席待宗老，願展惓惓劉向忠。
送章生端武
作者：王十朋
朝代：宋

麟經絕筆今幾年，學者異說何紛然。
操矛入室務相伐，誰能浚井得美泉。
梅溪野人獨好古，遺經獨抱期心傳。
從予講論有趙陸，得趣往往忘蹄筌。
章生妙齡固可畏，聖經賢傳思窮研。
贏糧遠來若有意，席未及暖俄言還。
豈厭先生紙上語，奧境不見徒留連。
春秋明日遂東矣，情鍾我輩徒拳拳。
送章生端武
作者：王十朋
朝代：宋
体裁：古风

麟经绝笔今几年，学者异说何纷然。操矛入室务相伐，谁能浚井得美泉。梅溪野人独好古，遗经独抱期心传。从予讲论有赵陆，得趣往往忘蹄筌。章生妙龄固可畏，圣经贤传思穷研。赢粮远来若有意，席未及暖俄言还。岂厌先生纸上语，奥境不见徒留连。春秋明日遂东矣，情钟我辈徒拳拳。
送罗生少陆
作者：王十朋
朝代：宋

罗生黄山来，从我梅溪游。齿发最年少，学问能自修。短檠照深夜，细字书蝇头。大业心欲潜，遗编力旁搜。新文有佳趣，日进殊未休。吾愧河汾翁，子学常与收。行将拭老眼，万里看骅骝。一叶下庭皋，大火当西流。遥望河阳云，俄登李膺舟。交朋重惜别，挽袖终不留。吾肠百鍊刚，亦作茧绪抽。籍也不吾叛，寻盟定高秋。
送罗生少陆
作者：王十朋
朝代：宋

罗生黄山来，从我梅溪游。
齿髮最年少，学问能自修。
短檠照深夜，细字书蝇头。
大业心欲潜，遗编力旁搜。
新文有佳趣，日进殊未休。
吾愧河汾翁，子学常与收。
行将拭老眼，万里看骅骝。
一叶下庭皋，大火当西流。
遥望河阳云，俄登李膺舟。
交朋重惜别，挽袖终不留。
吾肠百炼刚，亦作茧绪抽。
籍也不吾叛，寻盟定高秋。
送羅生少陸
作者：王十朋
朝代：宋

羅生黄山來，從我梅溪游。
齒髮最年少，學問能自修。
短檠照深夜，細字書蠅頭。
大業心欲潛，遺編力旁搜。
新文有佳趣，日進殊未休。
吾愧河汾翁，子學常與收。
行將拭老眼，萬里看驊騮。
一葉下庭臯，大火當西流。
遥望河陽雲，俄登李膺舟。
交朋重惜別，挽袖終不留。
吾腸百鍊剛，亦作繭緒抽。
籍也不吾叛，尋盟定高秋。
送翁东叟教授·其一
作者：王十朋
朝代：宋
体裁：古风

鄱阳江上五见雪，鄱江楼上风栗烈。广文先生不畏冷，弭棹登楼兴清绝。笔端妙语出离骚，酒后刚肠吐名节。芝堂假守老乡人，明日仙舟那忍别。
送翁东叟教授·其二
作者：王十朋
朝代：宋
体裁：七言律诗

三十年间旧友生，眼青头白见交情。官于湖北况尤冷，诗不江西语自清。行李少留吴芮国，梦魂先到谢公城。扁舟便合相随去，薄有田园正可耕。
送翁東叟教授·其一
作者：王十朋
朝代：宋

鄱陽江上五見雪，鄱江樓上風栗烈。
廣文先生不畏冷，弭棹登樓興清絕。
筆端妙語出離騷，酒後剛腸吐名節。
芝堂假守老鄉人，明日仙舟那忍別。
送翁東叟教授·其二
作者：王十朋
朝代：宋

三十年間舊友生，眼青頭白見交情。
官於湖北况尤冷，詩不江西語自清。
行李少留吳芮國，夢魂先到謝公城。
扁舟便合相隨去，薄有田園正可耕。
送胡正字分韵得來字
作者：王十朋
朝代：宋

武夷之山高崔嵬，武夷先生賢矣哉。
山中高卧似孤竹，顔蒼節勁清無埃。
吾君養老過西伯，不遠千里歸乎來。
胸中萬卷可醫國，首薦廊廟真人才。
人言朝奏暮必逐，天顔獨爲忠言開。
崇文三館不浪闢，端爲天下收奇瓌。
平時論議即涵養，富貴豈以三緘媒。
西京老儒作符命，蒼黄投閣良可哀。
何如皇朝有歐范，開口不憚干霆雷。
先生學力到前輩，一時盛事光麟臺。
宸衷宵旰急忠讜，佇觀前席延鄒枚。
先生掉頭竟不往，扁舟自載高風回。
道山游從盡英雋，顧我晚進寧容陪。
梅花滿枝柳弄色，賦詩送別同銜杯。
吾廬三徑亦荒草，松菊怪我何遲徊。
送胡正字分韵得来字
作者：王十朋
朝代：宋

武夷之山高崔嵬，武夷先生贤矣哉。山中高卧似孤竹，颜苍节劲清无埃。吾君养老过西伯，不远千里归乎来。胸中万卷可医国，首荐廊庙真人才。人言朝奏暮必逐，天颜独为忠言开。崇文三馆不浪辟，端为天下收奇瑰。平时论议即涵养，富贵岂以三缄媒。西京老儒作符命，苍黄投阁良可哀。何如皇朝有欧范，开口不惮干霆雷。先生学力到前辈，一时盛事光麟台。宸衷宵旰急忠谠，伫观前席延邹枚。先生掉头竟不往，扁舟自载高风回。道山游从尽英隽，顾我晚进宁容陪。梅花满枝柳弄色，赋诗送别同衔杯。吾庐三径亦荒草，松菊怪我何迟徊。
送胡正字分韵得来字
作者：王十朋
朝代：宋

武夷之山高崔嵬，武夷先生贤矣哉。
山中高卧似孤竹，颜苍节劲清无埃。
吾君养老过西伯，不远千里归乎来。
胸中万卷可医国，首荐廊庙真人才。
人言朝奏暮必逐，天颜独为忠言开。
崇文三馆不浪闢，端为天下收奇瓌。
平时论议即涵养，富贵岂以三缄媒。
西京老儒作符命，苍黄投阁良可哀。
何如皇朝有欧范，开口不惮干霆雷。
先生学力到前辈，一时盛事光麟台。
宸衷宵旰急忠谠，伫观前席延邹枚。
先生掉头竟不往，扁舟自载高风回。
道山游从尽英隽，顾我晚进宁容陪。
梅花满枝柳弄色，赋诗送别同衔杯。
吾庐三径亦荒草，松菊怪我何迟徊。
送茹生履
作者：王十朋
朝代：宋
体裁：七言绝句

灯火勤劳觉瘦生，望云心断涕从横。贤关春信无多日，手折梅花赠子行。
送茹生履
作者：王十朋
朝代：宋

燈火勤勞覺瘦生，望雲心斷涕從橫。
賢關春信無多日，手折梅花贈子行。
送萬先之赴清湘教官
作者：王十朋
朝代：宋

早歲聲名滿上庠，青衫今始赴清湘。
得官已晚豈宜冷，行路正難那更長。
平昔心期良不淺，異時官業可能量。
鵬程九萬從今日，行見飛飛到帝旁。
送蔡倅
作者：王十朋
朝代：宋

白首論文得蔡侯，江東尊酒半年游。
龍頭家世高千佛，驥足聲名重一州。
方喜同僚吳芮國，不堪回首仲宣樓。
送君撩我思鄉意，薄有田園歸去休。
送蔡倅
作者：王十朋
朝代：宋
体裁：七言律诗

白首论文得蔡侯，江东尊酒半年游。龙头家世高千佛，骥足声名重一州。方喜同僚吴芮国，不堪回首仲宣楼。送君撩我思乡意，薄有田园归去休。
送薛士昭
作者：王十朋
朝代：宋

相逢一笑慰衰迟，问政论交两不疑。直谅多闻三益友，清新俊逸百篇诗。瓜犹未及去何速，橘已成怀喜可知。一薛居州非易得，危言行见造朝时。记得祥符识面时，回头二十二年非。羡君学似川方至，顾我身如鸟倦飞。老境天教重会合，异乡心最惜分违。雁山亲旧如相问，征雁归时我亦归。
送薛士昭·其一
作者：王十朋
朝代：宋
体裁：七言律诗

相逢一笑慰衰迟，问政论交两不疑。直谅多闻三益友，清新俊逸百篇诗。瓜犹未及去何速，橘已成怀喜可知。一薛居州非易得，危言行见造朝时。
送薛士昭·其一
作者：王十朋
朝代：宋

相逢一笑慰衰遲，問政論交兩不疑。
直諒多聞三益友，清新俊逸百篇詩。
瓜猶未及去何速，橘已成懷喜可知。
一薛居州非易得，危言行見造朝時。
送薛士昭·其二
作者：王十朋
朝代：宋

記得祥符識面時，回頭二十二年非。
羨君學似川方至，顧我身如鳥倦飛。
老境天教重會合，異鄉心最惜分違。
雁山親舊如相問，征雁歸時我亦歸。
送薛士昭·其二
作者：王十朋
朝代：宋
体裁：七言律诗

记得祥符识面时，回头二十二年非。羡君学似川方至，顾我身如鸟倦飞。老境天教重会合，异乡心最惜分违。雁山亲旧如相问，征雁归时我亦归。
送表叔賈元範赴省試
作者：王十朋
朝代：宋

河東先生才行高，昔游太學聯烝髦。
雄文偉論萬人敵，糠秕歆向奴劉曹。
摶風自許九萬里，肯作斥鷃游蓬蒿。
禮闈一戰果得雋，妙割不折庖丁刀。
禮部無端抑韓子，至今士論猶嗷嗷。
霜蹄暫蹶志益銳，不學郊島徒悲號。
聖君圖治方側席，茲復下詔求賢豪。
壯懷思雪會稽耻，廣場猛效蘭臯鏖。
焚舟决勝在此舉，鄉閭屬望心焦勞。
天庭射策决素藴，忠言爲國驅腥臊。
區區一第溷君耳，要將事業窺伊臯。
瓊林宴罷躍歸騎，薰風拂面吹恩袍。
送表叔贾元范赴省试
作者：王十朋
朝代：宋

河东先生才行高，昔游太学联烝髦。雄文伟论万人敌，糠秕歆向奴刘曹。抟风自许九万里，肯作斥鴳游蓬蒿。礼闱一战果得隽，妙割不折庖丁刀。礼部无端抑韩子，至今士论犹嗷嗷。霜蹄暂蹶志益锐，不学郊岛徒悲号。圣君图治方侧席，兹复下诏求贤豪。壮怀思雪会稽耻，广场猛效兰皋鏖。焚舟决胜在此举，乡闾属望心焦劳。天庭射策决素蕴，忠言为国驱腥臊。区区一第溷君耳，要将事业窥伊皋。琼林宴罢跃归骑，薰风拂面吹恩袍。
送表叔贾元范赴省试
作者：王十朋
朝代：宋

河东先生才行高，昔游太学联烝髦。
雄文伟论万人敌，糠秕歆向奴刘曹。
抟风自许九万里，肯作斥鷃游蓬蒿。
礼闱一战果得隽，妙割不折庖丁刀。
礼部无端抑韩子，至今士论犹嗷嗷。
霜蹄暂蹶志益锐，不学郊岛徒悲号。
圣君图治方侧席，兹復下诏求贤豪。
壮怀思雪会稽耻，广场猛效兰皋鏖。
焚舟决胜在此举，乡闾属望心焦劳。
天庭射策决素藴，忠言为国驱腥臊。
区区一第溷君耳，要将事业窥伊皋。
琼林宴罢跃归骑，熏风拂面吹恩袍。
送謝任之·其一
作者：王十朋
朝代：宋

七歲吾從乃祖游，童蒙深媿未能求。
堪嗟四十五年事，昔未裹頭今白頭。
送謝任之·其三
作者：王十朋
朝代：宋

去年還家已半年，盍簪尊酒數留連。
歲窮送別溪頭路，手把梅花思黯然。
送謝任之·其二
作者：王十朋
朝代：宋

梅溪闢館子來游，回首如今二十秋。
端似韓張互傳授，要令編剗紹箕裘。
送谢任之
作者：王十朋
朝代：宋

七岁吾从乃祖游，童蒙深愧未能求。堪嗟四十五年事，昔未裹头今白头。梅溪辟馆子来游，回首如今二十秋。端似韩张互传授，要令编刬绍箕裘。去年还家已半年，盍簪尊酒数留连。岁穷送别溪头路，手把梅花思黯然。
送谢任之·其一
作者：王十朋
朝代：宋

七岁吾从乃祖游，童蒙深媿未能求。
堪嗟四十五年事，昔未裹头今白头。
送谢任之·其一
作者：王十朋
朝代：宋

七岁吾从乃祖游，童蒙深愧未能求。堪嗟四十五年事，昔未裹头今白头。
送谢任之·其三
作者：王十朋
朝代：宋
体裁：七言绝句

去年还家已半年，盍簪尊酒数留连。岁穷送别溪头路，手把梅花思黯然。
送谢任之·其二
作者：王十朋
朝代：宋

梅溪辟馆子来游，回首如今二十秋。端似韩张互传授，要令编刬绍箕裘。
送谢任之·其二
作者：王十朋
朝代：宋

梅溪闢馆子来游，回首如今二十秋。
端似韩张互传授，要令编刬绍箕裘。
送賈巖老還鄉·其一
作者：王十朋
朝代：宋

閩江艱險嶺崔嵬，不憚衝寒冒雪來。
留我鈴齋兩三月，扁舟載得義風回。
送賈巖老還鄉·其三
作者：王十朋
朝代：宋

乃翁賢德冠吾鄉，伯氏聲名藹上庠。
更喜君如里曾子，少年孝義已非常。
送賈巖老還鄉·其二
作者：王十朋
朝代：宋

堂上慈親數月違，片心遥逐白雲飛。
傷心盡聽秭歸鳥，難弟言歸秭不歸。
送贾岩老还乡
作者：王十朋
朝代：宋

闽江艰险岭崔嵬，不惮冲寒冒雪来。留我铃斋两三月，扁舟载得义风回。堂上慈亲数月违，片心遥逐白云飞。伤心尽听秭归鸟，难弟言归秭不归。乃翁贤德冠吾乡，伯氏声名蔼上庠。更喜君如里曾子，少年孝义已非常。
送贾岩老还乡·其一
作者：王十朋
朝代：宋

闽江艰险岭崔嵬，不惮冲寒冒雪来。留我铃斋两三月，扁舟载得义风回。
送贾岩老还乡·其一
作者：王十朋
朝代：宋

闽江艰险岭崔嵬，不惮衝寒冒雪来。
留我铃斋两三月，扁舟载得义风回。
送贾岩老还乡·其三
作者：王十朋
朝代：宋
体裁：七言绝句

乃翁贤德冠吾乡，伯氏声名蔼上庠。更喜君如里曾子，少年孝义已非常。
送贾岩老还乡·其二
作者：王十朋
朝代：宋
体裁：七言绝句

堂上慈亲数月违，片心遥逐白云飞。伤心尽听秭归鸟，难弟言归秭不归。
送赴省諸先輩
作者：王十朋
朝代：宋

國朝人物盛溫陵，秋賦呦呦鹿食苹。
人倍平原門下士，文聯韓愈榜中名。
丹墀何止三千字，雲翼行看九萬程。
勸駕龍鍾老太守，籃輿準擬出郊迎。
送赴省诸先辈
作者：王十朋
朝代：宋
体裁：七言律诗

国朝人物盛温陵，秋赋呦呦鹿食苹。人倍平原门下士，文联韩愈榜中名。丹墀何止三千字，云翼行看九万程。劝驾龙钟老太守，篮舆准拟出郊迎。
送赵可大如浙西
作者：王十朋
朝代：宋
体裁：七言绝句

幕府游从盛一时，之人襟宇更瑰奇。西风莫作鲈莼恋，越国江山日要诗。
送趙可大如浙西
作者：王十朋
朝代：宋

幕府游從盛一時，之人襟宇更瑰奇。
西風莫作鱸蓴戀，越國江山日要詩。
送陆通判
作者：王十朋
朝代：宋

剧郡元非老手便，庶民安我贰车贤。二年不肯足到邑，千里宁容吏索钱。坐变池塘成贡宇，平分风月上吟篇。弟兄不减云间陆，拭目看君日九迁。我十年前游会稽，堂名民事寓招提。去寻神禹藏书穴，归溯子猷乘兴溪。万壑千岩形梦寐，十峰双涧记留题。鉴湖倘许知章乞，首访故人尊共携。
送陆通判·其一
作者：王十朋
朝代：宋
体裁：七言律诗

剧郡元非老手便，庶民安我贰车贤。二年不肯足到邑，千里宁容吏索钱。坐变池塘成贡宇，平分风月上吟篇。弟兄不减云间陆，拭目看君日九迁。
送陆通判·其二
作者：王十朋
朝代：宋

我十年前游会稽，堂名民事寓招提。
去寻神禹藏书穴，归泝子猷乘兴溪。
万壑千岩形梦寐，十峯双涧记留题。
鑑湖倘许知章乞，首访故人尊共携。
送陆通判·其二
作者：王十朋
朝代：宋

我十年前游会稽，堂名民事寓招提。去寻神禹藏书穴，归溯子猷乘兴溪。万壑千岩形梦寐，十峰双涧记留题。鉴湖倘许知章乞，首访故人尊共携。
送陈元佐游剡
作者：王十朋
朝代：宋

杖屦昔游剡，梦魂犹至今。欣闻戒行李，遥访旧同襟。敩学功相半，渊源力可寻。池中神鲤足，时为寄乡音。
送陈元佐游剡
作者：王十朋
朝代：宋

杖屦昔游剡，梦魂犹至今。
欣闻戒行李，遥访旧同襟。
斅学功相半，渊源力可寻。
池中神鲤足，时为寄乡音。
送陈元佐游四明
作者：王十朋
朝代：宋

鉴水悠悠接鄮川，宦情客况两凄然。扁舟乘兴梅花月，樽酒送行灯火天。我似郑虔官舍冷，君如冯子主人贤。虞庠春榜无多日，行看香名动日边。
送陈元佐游四明
作者：王十朋
朝代：宋

鑑水悠悠接鄮川，宦情客况两凄然。
扁舟乘兴梅花月，樽酒送行灯火天。
我似郑虔官舍冷，君如冯子主人贤。
虞庠春榜无多日，行看香名动日边。
送陈元龙赴封州教官
作者：王十朋
朝代：宋

温陵尊酒偶相逢，记得同年旧日容。书读短檠游太学，经传绛帐适临封。清新得句肠生锦，瘦硬通神笔吐锋。莫向炎州叹官冷，行看胡海起元龙。
送陈元龙赴封州教官
作者：王十朋
朝代：宋

温陵尊酒偶相逢，记得同年旧日容。
书读短檠游太学，经传绛帐适临封。
清新得句肠生锦，瘦硬通神笔吐锋。
莫向炎州嘆官冷，行看胡海起元龙。
送陈商霖
作者：王十朋
朝代：宋

相逢犹未欵，作别太匆匆。
日落江东莫，人归冀北空。
音尘应暂隔，谈笑更谁同。
回首箫峰外，明朝我亦东。
送陈商霖
作者：王十朋
朝代：宋

相逢犹未款，作别太匆匆。日落江东莫，人归冀北空。音尘应暂隔，谈笑更谁同。回首箫峰外，明朝我亦东。
送陈阜卿出守吴兴
作者：王十朋
朝代：宋

台阁辍名士，符竹分帝忧。搢绅有清议，欲为朝端留。才名四十年，肮脏成白头。方开公道口，遽中谗人钩。触邪孤壮志，敛惠施一州。命义二大戒，能言亦能由。去矣霅水清，孰障天下流。愿言如季路，乘桴共公浮。
送陈阜卿出守吴兴
作者：王十朋
朝代：宋

台阁辍名士，符竹分帝忧。
搢绅有清议，欲为朝端留。
才名四十年，骯脏成白头。
方开公道口，遽中谗人鈎。
触邪孤壮志，敛惠施一州。
命义二大戒，能言亦能由。
去矣霅水清，孰障天下流。
愿言如季路，乘桴共公浮。
送陳元佐游剡
作者：王十朋
朝代：宋

杖屨昔游剡，夢魂猶至今。
欣聞戒行李，遥訪舊同襟。
斅學功相半，淵源力可尋。
池中神鯉足，時爲寄鄉音。
送陳元佐游四明
作者：王十朋
朝代：宋

鑑水悠悠接鄮川，宦情客况兩凄然。
扁舟乘興梅花月，樽酒送行燈火天。
我似鄭虔官舍冷，君如馮子主人賢。
虞庠春榜無多日，行看香名動日邊。
送陳元龍赴封州教官
作者：王十朋
朝代：宋

溫陵尊酒偶相逢，記得同年舊日容。
書讀短檠游太學，經傳絳帳適臨封。
清新得句腸生錦，瘦硬通神筆吐鋒。
莫向炎州嘆官冷，行看胡海起元龍。
送陳商霖
作者：王十朋
朝代：宋

相逢猶未欵，作別太匆匆。
日落江東莫，人歸冀北空。
音塵應暫隔，談笑更誰同。
回首簫峰外，明朝我亦東。
送陳阜卿出守吳興
作者：王十朋
朝代：宋

臺閣輟名士，符竹分帝憂。
搢紳有清議，欲爲朝端留。
才名四十年，骯髒成白頭。
方開公道口，遽中讒人鈎。
觸邪孤壯志，歛惠施一州。
命義二大戒，能言亦能由。
去矣霅水清，孰障天下流。
願言如季路，乘桴共公浮。
送陸通判·其一
作者：王十朋
朝代：宋

劇郡元非老手便，庶民安我貳車賢。
二年不肯足到邑，千里寧容吏索錢。
坐變池塘成貢宇，平分風月上吟篇。
弟兄不減雲間陸，拭目看君日九遷。
送陸通判·其二
作者：王十朋
朝代：宋

我十年前游會稽，堂名民事寓招提。
去尋神禹藏書穴，歸泝子猷乘興溪。
萬壑千巖形夢寐，十峯雙澗記留題。
鑑湖倘許知章乞，首訪故人尊共携。
送黄岩三友
作者：王十朋
朝代：宋
体裁：五言律诗

聚散本常理，未应轻感伤。祇因三益友，故断九回肠。子少才俱美，予穷老更忙。相将亦行客，后会恐参商。
送黄巖三友
作者：王十朋
朝代：宋

聚散本常理，未應輕感傷。
祇因三益友，故斷九回腸。
子少才俱美，予窮老更忙。
相將亦行客，後會恐參商。
送黄机宜游四明
作者：王十朋
朝代：宋

游宦东州识老成，坐间谈笑欲风生。
人如元佑气尤直，诗不江西语自清。
雪棹非缘寻旧隠，夜床端欲对难兄。
行闻太史奏星聚，四皓联珠临四明。
送黄机宜游四明
作者：王十朋
朝代：宋

游宦东州识老成，坐间谈笑欲风生。人如元祐气尤直，诗不江西语自清。雪棹非缘寻旧隐，夜床端欲对难兄。行闻太史奏星聚，四皓联珠临四明。
送黄機宜游四明
作者：王十朋
朝代：宋

游宦東州識老成，坐間談笑欲風生。
人如元祐氣尤直，詩不江西語自清。
雪棹非緣尋舊隠，夜牀端欲對難兄。
行聞太史奏星聚，四皓聯珠臨四明。
途中寄何德献
作者：王十朋
朝代：宋
体裁：七言律诗

邂逅江湖两白头，公方东驾我西游。韩张呼酒情虽重，孔李通家好未修。庆朔诗高魏提点，秋香赋愧范饶州。驿筒从此相来往，别后何妨却倡酬。
途中寄何德獻
作者：王十朋
朝代：宋

邂逅江湖兩白頭，公方東駕我西游。
韓張呼酒情雖重，孔李通家好未修。
慶朔詩高魏提點，秋香賦愧范饒州。
驛筒從此相來往，別後何妨却倡酬。
途中見早梅
作者：王十朋
朝代：宋

山行初逢建子月，始見寒梅第一枝。
遥想吾廬亦如此，誰能千里贈相思。
梅花發後思家切，竹間水際出橫枝。
暗香踈影和新月，自是離情禁不得，觸物那堪此時節。
春前臘後定歸來，要看溪上千株雪。
途中见早梅
作者：王十朋
朝代：宋

山行初逢建子月，始见寒梅第一枝。遥想吾庐亦如此，谁能千里赠相思。梅花发后思家切，竹间水际出横枝。暗香疏影和新月，自是离情禁不得，触物那堪此时节。春前腊后定归来，要看溪上千株雪。
途中见早梅
作者：王十朋
朝代：宋

山行初逢建子月，始见寒梅第一枝。
遥想吾庐亦如此，谁能千里赠相思。
梅花发后思家切，竹间水际出横枝。
暗香踈影和新月，自是离情禁不得，触物那堪此时节。
春前腊后定归来，要看溪上千株雪。
途中遇雨
作者：王十朋
朝代：宋

夜宿佛图市，晓穿山障中。泥愁行滑滑，雨厌落濛濛。晚稻短长熟，野花深浅红。江西又湖北，马首几时东。
途中遇雨
作者：王十朋
朝代：宋

夜宿佛图市，晓穿山障中。
泥愁行滑滑，雨厌落蒙蒙。
晚稻短长熟，野花深浅红。
江西又湖北，马首几时东。
途中遇雨
作者：王十朋
朝代：宋

夜宿佛圖市，曉穿山障中。
泥愁行滑滑，雨厭落濛濛。
晚稻短長熟，野花深淺紅。
江西又湖北，馬首幾時東。
連日至瞿唐謁白帝祠登越公三峽堂徘徊覽古共成十二絕·三峽堂
作者：王十朋
朝代：宋

三峽堂中看倒流，沉舟側畔過千舟。
世途險更勝三峽，多少人懷積羽憂。
連日至瞿唐謁白帝祠登越公三峽堂徘徊覽古共成十二絕·八陣圖
作者：王十朋
朝代：宋

一家天下裂三都，忠憤填胸出陣圖。
千載相知惟白水，此心元不爲吞吳。
連日至瞿唐謁白帝祠登越公三峽堂徘徊覽古共成十二絕·勝己山
作者：王十朋
朝代：宋

私心克盡道方大，勝己與游名始成。
物我太深誰氏子，却將己勝易山名。
連日至瞿唐謁白帝祠登越公三峽堂徘徊覽古共成十二絕·昭烈廟
作者：王十朋
朝代：宋

老臣苦欲爭天下，嗣子何曾思蜀中。
古屋數椽猶廟食，傷心地近永安宮。
連日至瞿唐謁白帝祠登越公三峽堂徘徊覽古共成十二絕·東屯
作者：王十朋
朝代：宋

少陵別業古東屯，一飯遺忠畎畝存。
我輩月叨官九斗，須知粒粒是君恩。
連日至瞿唐謁白帝祠登越公三峽堂徘徊覽古共成十二絕·灧澦
作者：王十朋
朝代：宋

水漲瞿唐勢更危，舟人貪進只嫌遲。
天將此石垂深戒，看取形如象馬時。
連日至瞿唐謁白帝祠登越公三峽堂徘徊覽古共成十二絕·白帝城
作者：王十朋
朝代：宋

火德重興六合同，金行數止一星終。
鼎分雖媿劉玄德，面縛肯爲安樂公。
連日至瞿唐謁白帝祠登越公三峽堂徘徊覽古共成十二絕·白鹽
作者：王十朋
朝代：宋

蜀中鹽井知多少，功利端能與海分。
尚使此山真可煮，商功計利更紛紛。
連日至瞿唐謁白帝祠登越公三峽堂徘徊覽古共成十二絕·瞿唐
作者：王十朋
朝代：宋

七日重來白帝城，勞生遠宦厭將迎。
瞿唐莫下今宜下，興逐漁舟一葉輕。
連日至瞿唐謁白帝祠登越公三峽堂徘徊覽古共成十二絕·石筍
作者：王十朋
朝代：宋

白帝祠前石筍三，根連灧澦立相參。
不知此石能言否，往事應同老柏談。
連日至瞿唐謁白帝祠登越公三峽堂徘徊覽古共成十二絕·赤甲
作者：王十朋
朝代：宋

赤甲城連白帝城，子陽曾向此屯兵。
區區板築徒勞耳，尚赤由來是漢營。
連日至瞿唐謁白帝祠登越公三峽堂徘徊覽古共成十二絕·越公堂
作者：王十朋
朝代：宋

柱國楊家二世亡，越公遺迹獨緜長。
不能牢固隋基業，枉費精神在一堂。
連日鵲喜東歸之祥也詩寄二弟
作者：王十朋
朝代：宋

烏鵲枝頭竟日喧，皇恩應許返丘園。
荒蕪賦就同元亮，歡喜詩成異審言。
定有好音來象闕，媿無遺愛在夔門。
寄書預報梅溪弟，灑掃吾廬辦酒尊。
連月不雨農事失時府帥决獄廩饑德政動天霈然而雨某吟成律詩一章以賀
作者：王十朋
朝代：宋

旱魃爲災罕似今，霈然一雨慰群心。
非關菩薩解爲澤，自是使君能作霖。
躬慮滯囚寃盡釋，廣開義廩惠尤深。
佇公歸國調元氣，散盡愆陽與伏陰。
遇雨两宿县驿
作者：王十朋
朝代：宋

绝巘笙箫断，邻州鼓角闻。
江淮两岸雨，吴楚一天云。
有驿聊堪憇，无尊亦自欣。
西山逢老宿，往事说三分。
遇雨两宿县驿
作者：王十朋
朝代：宋

绝巘笙箫断，邻州鼓角闻。江淮两岸雨，吴楚一天云。有驿聊堪憩，无尊亦自欣。西山逢老宿，往事说三分。
遇雨兩宿縣驛
作者：王十朋
朝代：宋

絕巘笙簫斷，鄰州鼓角聞。
江淮兩岸雨，吳楚一天雲。
有驛聊堪憇，無尊亦自欣。
西山逢老宿，往事說三分。
過三叉
作者：王十朋
朝代：宋

派別從金口，江行過玉沙。
風灣迂八疊，烟渚會三叉。
柳老餘春色，尊空負月華。
端如退之語，江遠共蒹葭。
過三沱
作者：王十朋
朝代：宋

舟從三峽過三沱，柳岸人家轉盼過。
莫惜慇懃問舟子，江邊好處亦無多。
過九盤嶺
作者：王十朋
朝代：宋

水不經三峽，山猶過九盤。
數家修竹裏，堪入畫圖看。
過五柳灣
作者：王十朋
朝代：宋

出守江湖日念還，又扶衰病入巴山。
不能早作歸田計，愧過淵明五柳灣。
過仙亭
作者：王十朋
朝代：宋

此處神仙幾度經，老松枯朽穉松青。
如今想作天仙去，不復飛吟過洞庭。
過仙人渡
作者：王十朋
朝代：宋

此去神仙路不迷，直從洞口到桃溪。
仙人心境無名利，笑我頻年渡此溪。
過八疊有小舟賣蝦是日風便但江岸縈迂疾徐相半
作者：王十朋
朝代：宋

舟經八疊疾還徐，帆便風高水自迂。
要與麴生談妙理，試呼漁父買長須。
過嘉魚縣
作者：王十朋
朝代：宋

舟過嘉魚縣，買魚人道無。
青山不堪煮，彈鋏看銅符。
過大拽
作者：王十朋
朝代：宋

大拽今重過，江山記我無。
雲開列嶂秀，石峙一峯孤。
吏卒送迎異，舟車來徃殊。
鴻留泥上迹，飛去到江湖。
過天台
作者：王十朋
朝代：宋

目逆神仙路，丹成未暇躋。
雪深封佛壠，雲暗鎖桃溪。
流水無還有，亂山高復低。
欲尋劉阮洞，歸路恐成迷。
過婺女同年王節推黄教授鄉人華主簿會飲雙溪樓
作者：王十朋
朝代：宋

年時嘗泛婺溪舟，未上清風八詠樓。
天爲故人償夙願，水知吾輩喜清流。
沈郎不爲吟詩瘦，王粲長懷去國憂。
明日山川共人遠，鄉情年契兩悠悠。
過孺人挽詞·其一
作者：王十朋
朝代：宋

扁舟昔訪戴逵居，早識奇兒骨相殊。
不是剡溪能藴秀，祇應蚌腹解生珠。
家從機斷知爲學，身自鷄鳴起奉姑。
儒術登科有猶子，大書遺懿照龜趺。
過孺人挽詞·其二
作者：王十朋
朝代：宋

過從有夏孕遺芳，作配于周婦德良。
目不泛觀惟貝葉，舍無他物有天香。
魚軒欲動喜家近，烏冢忽歸驚夜長。
年到古希子孫足，人生如此尚何傷。
過宛陵陪汪樞密登雙溪閣疊嶂樓游高齋望敬亭山誦謝元暉李太白詩用樞公游齊山韻
作者：王十朋
朝代：宋

天將大任未容閑，清峭依然御史顔。
謝客能吟練江句，謫仙不厭敬亭山。
雙溪風月壺觴裏，疊嶂烟霞几案間。
天下蒼生望公起，歸轅行見郡人攀。
過客談梁彭州之政不容口聞爲虛額所困欲引去予願其少留以福千里輒寄惡詩
作者：王十朋
朝代：宋

籍甚吾年友，彭州譽正馳。
那因困虛額，遽欲丐真祠。
勿謂徒勞耳，終須日教之。
家傳治稱最，自有九重知。
過彭澤
作者：王十朋
朝代：宋

萬里歸舟巨浪間，只將青眼對青山。
青山好處惟彭澤，出岫雲歸倦鳥還。
過新昌
作者：王十朋
朝代：宋

杖屨登關嶺，山行無住時。
客情渾在眼，鄉思苦關眉。
石現金仙像，谿蟠阮肇祠。
越山都幾點，收拾上新詩。
過東林
作者：王十朋
朝代：宋

地入東林眼界奇，神仙遺迹在榴皮。
湖山如舊無東老，酒爲嘉賓釀者誰。
過樊口
作者：王十朋
朝代：宋

短棹經樊口，高人憶漫郎。
杯湖誰復泛，退谷自深藏。
鄂渚風烟接，吳宮草樹荒。
遺音聞八曲，大小兩回傍。
過瑞安
作者：王十朋
朝代：宋

我家古樂成，老未識安固。
偶把清源麾，首問南塘路。
解維日已晏，入境天欲莫。
張子自陶山，扁舟惠然顧。
沈君壯年別，相見髮垂素。
訪舊多不存，來觀莫知數。
平原二十人，邂逅喜相遇。
謂我宜少留，欲敕不腆具。
我驅不敢疾，曲爲一宵住。
臨江有高閣，登覽可以賦。
瀾同孟子觀，目作少陵注。
燈火照魚龍，談笑驚鷗鷺。
銜盃鄉意濃，竊食君恩誤。
晨起酒未醒，潮來報催渡。
過畢家池有姓陳者送香橙八顆云有子在太學名景初有佛舍額曰永固院臨水而門閉有神祠云江南吳王廟必孫氏也·其一
作者：王十朋
朝代：宋

甕間吏部姓名池，僧舍人家傍水涯。
黍熟稻香俱可飯，橙黄橘綠最宜詩。
過畢家池有姓陳者送香橙八顆云有子在太學名景初有佛舍額曰永固院臨水而門閉有神祠云江南吳王廟必孫氏也·其三
作者：王十朋
朝代：宋

江東英傑舊孫郎，遺烈于今尚未忘。
猶有神祠枕流水，一間茅屋似昭王。
過畢家池有姓陳者送香橙八顆云有子在太學名景初有佛舍額曰永固院臨水而門閉有神祠云江南吳王廟必孫氏也·其二
作者：王十朋
朝代：宋

江上人知我姓名，枝頭手自摘香橙。
一盤來致殷勤意，儂有兒爲太學生。
過白溪
作者：王十朋
朝代：宋

朝離黄塘憩烏石，莫宿青江過白溪。
嶺上回頭觀赤水，山川五色望中迷。
過百度嶺
作者：王十朋
朝代：宋

乘舟剛怕兩難惡，度嶺俄驚百步高。
僮僕相看話良苦，縱教輕擔亦疲勞。
過盤山宿旅邸
作者：王十朋
朝代：宋

一嶺迢迢十里賒，行人半日踏烟霞。
青山遮莫盤千匝，歸夢何曾不到家。
過秭歸
作者：王十朋
朝代：宋

晚日寒天過秭歸，江山點點上愁眉。
况經宋玉悲秋處，不獨秋悲冬亦悲。
過老鼠岐·其一
作者：王十朋
朝代：宋

去年灘下黄牛峽，今日舟逢老鼠岐。
莫恃巖崖起波浪，可無天定水平時。
過老鼠岐·其二
作者：王十朋
朝代：宋

風水雨俱逆，舟行何太稽。
安心出三峽，破膽上雙溪。
過萬橋哭潘先生
作者：王十朋
朝代：宋

投老西游志不成，死生貧賤見交情。
江頭昨夜潮聲怒，却爲先生氣不平。
過蔡端明故居
作者：王十朋
朝代：宋

懷章南過蔡公鄉，駐馬遥瞻數仞牆。
丹荔株株經品藻，喬松葉葉惠清凉。
四賢詩出人增氣，三諫章成國有光。
真是濟川三昧手，清源游戯作虹梁。
過虎牙
作者：王十朋
朝代：宋

天遣西來亦大奇，眼中渾是少陵詩。
虎牙銅柱爲我好，却勝先生出峽時。
過金口市江中有渚名鯉魚甲渚上有蘆花連日遇逆風舟以寸進挽舟者行蘆中成四絕·其一
作者：王十朋
朝代：宋

江山滿眼似相迎，一鬨人烟問地名。
舟過已經金口市，水流應到石頭城。
過金口市江中有渚名鯉魚甲渚上有蘆花連日遇逆風舟以寸進挽舟者行蘆中成四絕·其三
作者：王十朋
朝代：宋

長江十里渺連空，逆水那堪更逆風。
定是江神憐遠去，欲吹船轉浙江東。
過金口市江中有渚名鯉魚甲渚上有蘆花連日遇逆風舟以寸進挽舟者行蘆中成四絕·其二
作者：王十朋
朝代：宋

鯉魚甲露江中渚，蘆荻花浮渚上霜。
檣影落江疑是釣，巨鱗驚躍鷺飛忙。
過金口市江中有渚名鯉魚甲渚上有蘆花連日遇逆風舟以寸進挽舟者行蘆中成四絕·其四
作者：王十朋
朝代：宋

江神不借一帆風，急水難收寸進功。
欹枕高眠真有媿，挽舟人在荻花中。
過鑑湖
作者：王十朋
朝代：宋

朔風吹水鑑湖寒，千里扁舟赴幕官。
路入蓬萊天尺五，眼中見日與長安。
過鑑湖·其一
作者：王十朋
朝代：宋

誰把青銅鑄鑑湖，湖光冷浸越王都。
東風二月西游客，買得扁舟入畫圖。
過鑑湖·其二
作者：王十朋
朝代：宋

春水如天浪未生，扁舟真在鑑中行。
漁人不問君王覓，占得湖光亦自榮。
過雁山
作者：王十朋
朝代：宋

清秋天氣過山中，征雁行人路不同。
從此又勞千里翼，傳書來往浙西東。
過頭陀九嶺宿天王棲林二招提因成三絕·其一
作者：王十朋
朝代：宋

凌晨飽飯渡秦溪，要上青山九級梯。
不使甌閩隔人世，頭陀力與五丁齊。
過頭陀九嶺宿天王棲林二招提因成三絕·其三
作者：王十朋
朝代：宋

我如倦鳥欲栖林，喜見禪僧棲處深。
家在梅花小溪上，一枝聊慰北歸心。
過頭陀九嶺宿天王棲林二招提因成三絕·其二
作者：王十朋
朝代：宋

千里歸塗險更長，眼中深喜見天王。
從今漸入平安境，舊路艱辛未敢忘。
過風口望巫峽巖嶂如雁山祥雲峯經行峽烟霞障
作者：王十朋
朝代：宋

十二巫山鎖白雲，巖如雁蕩列江濱。
誰名雁蕩經行峽，定是經行峽裏人。
過麻姑山
作者：王十朋
朝代：宋

出郭群山四望無，故將詩句禱麻姑。
忽然雲破山開面，天色如春有鳥呼。
過黄巖
作者：王十朋
朝代：宋

三日離家客，悠然覺路長。
梅花十里眼，竹葉一杯腸。
詩思貪佳境，眉頭憶故鄉。
江山看未足，回首隔滄浪。
道人矶
作者：王十朋
朝代：宋

江中双石如弟兄，呼得道人为友生。秋夜扁舟泊矶下，洞庭湖近月华明。道人身名两俱槁，道其所道非吾道。横江两石作钓矶，不似严陵台上好。
道人矶·其一
作者：王十朋
朝代：宋
体裁：七言绝句

江中双石如弟兄，呼得道人为友生。秋夜扁舟泊矶下，洞庭湖近月华明。
道人矶·其二
作者：王十朋
朝代：宋
体裁：七言绝句

道人身名两俱槁，道其所道非吾道。横江两石作钓矶，不似严陵台上好。
道人磯·其一
作者：王十朋
朝代：宋

江中雙石如弟兄，呼得道人爲友生。
秋夜扁舟泊磯下，洞庭湖近月華明。
道人磯·其二
作者：王十朋
朝代：宋

道人身名兩俱槁，道其所道非吾道。
橫江兩石作釣磯，不似嚴陵臺上好。
還舍復用前韻以寄
作者：王十朋
朝代：宋

負郭園林路不賒，杖藜徐步賞韶華。
芹宮地近分流水，芝嶺風高送落花。
簷外梨枝春带雨，城頭桃樹晚蒸霞。
行看共掌絲綸美，寧復丘中詠有麻。
邓祁侯
作者：王十朋
朝代：宋
体裁：七言绝句

舅甥杯酒结绸缪，岂忍阴怀盗贼谋。不听三臣言亦是，未须深罪邓祁侯。
那剎石
作者：王十朋
朝代：宋
体裁：五言绝句

七月下三巴，孤舟近九华。魂犹惊滟滪，石更见那查。
那剎石
作者：王十朋
朝代：宋

七月下三巴，孤舟近九華。
魂猶驚灧澦，石更見那查。
郁师赠海棠酬以前韵
作者：王十朋
朝代：宋

珍重高人赠海棠，殷勤封植弊庐旁。
固宜花裏称名友，已向园中压众芳。
万树总含儿女态，一根独带佛炉香。
杜陵应恨未曾识，空向成都结草堂。
郁师赠海棠酬以前韵
作者：王十朋
朝代：宋

珍重高人赠海棠，殷勤封植弊庐旁。固宜花里称名友，已向园中压众芳。万树总含儿女态，一根独带佛炉香。杜陵应恨未曾识，空向成都结草堂。
郁師贈海棠酬以前韻
作者：王十朋
朝代：宋

珍重高人贈海棠，殷勤封植弊廬旁。
固宜花裏稱名友，已向園中壓衆芳。
萬樹總含兒女態，一根獨带佛爐香。
杜陵應恨未曾識，空向成都結草堂。
郑丞生日
作者：王十朋
朝代：宋

九日人间气象新，郑公家诞少康成。玉山肌骨侵人瑩，秋水精神照坐明。奕世簪缨真烜赫，冲天头角正峥嵘。愿公此日身长健，醉把茱萸泛寿觥。贤关当日厕英游，意气轩轩压辈流。心授广文真翰墨，家传北海旧春秋。棠阴惠爱留三邑，莲幕声名重一州。宾客盈门望推毂，蓝田松竹可能留。
郑丞生日·其一
作者：王十朋
朝代：宋

九日人间气象新，郑公家诞少康成。玉山肌骨侵人瑩，秋水精神照坐明。奕世簪缨真烜赫，冲天头角正峥嵘。愿公此日身长健，醉把茱萸泛寿觥。
郑丞生日·其一
作者：王十朋
朝代：宋
体裁：七言律诗

九日人间气象新，郑公家诞少康成。玉山肌骨侵人莹，秋水精神照坐明。奕世簪缨真烜赫，冲天头角正峥嵘。愿公此日身长健，醉把茱萸泛寿觥。
郑丞生日·其二
作者：王十朋
朝代：宋
体裁：七言律诗

贤关当日厕英游，意气轩轩压辈流。心授广文真翰墨，家传北海旧春秋。棠阴惠爱留三邑，莲幕声名重一州。宾客盈门望推毂，蓝田松竹可能留。
郑夫人挽词
作者：王十朋
朝代：宋

好溪太守非常好，慈母端如孟母贤。
熊胆调成真器业，鱼轩游徧旧山川。
颜间日有平反喜，方外时修香火缘。
身世九龄家万石，定应含笑向重泉。
郑夫人挽词
作者：王十朋
朝代：宋

好溪太守非常好，慈母端如孟母贤。熊胆调成真器业，鱼轩游遍旧山川。颜间日有平反喜，方外时修香火缘。身世九龄家万石，定应含笑向重泉。
郑庄公
作者：王十朋
朝代：宋
体裁：七言绝句

天地深恩讵可忘，寤生忠孝两俱亡。身从何出翻囚母，国是谁封敢射王。
郑逊志胡叔成谢鹏刘敦信万廓邬一唯和诗复用前韵
作者：王十朋
朝代：宋

前日中秋一壶酒，交朋解散归南亩。把杯邀月止三人，中有客来从谷口。首登诗坛出险语，张我孤军真畏友。重阳佳句更奇绝，西风猛向松关吼。中庸伯始遥遥胄，颖然作赋吟诗手。谢客篇章似春草，分得家传才一斗。句法天然自圆熟，长庆诗豪今有后。妙龄能作老成语，必大奇儿亦希有。邬郡太守司马孙，文与其人两温厚。我与数子无薰莸，文字相从十常九。
郑逊志胡叔成谢鹏刘敦信万廓邬一唯和诗復用前韵
作者：王十朋
朝代：宋

前日中秋一壶酒，交朋解散归南亩。
把杯邀月止三人，中有客来从谷口。
首登诗坛出险语，张我孤军真畏友。
重阳佳句更奇绝，西风猛向松关吼。
中庸伯始遥遥胄，颖然作赋吟诗手。
谢客篇章似春草，分得家传才一斗。
句法天然自圆熟，长庆诗豪今有后。
妙龄能作老成语，必大奇儿亦希有。
邬郡太守司马孙，文与其人两温厚。
我与数子无熏莸，文字相从十常九。
郡中久雨入境而霁
作者：王十朋
朝代：宋
体裁：五言律诗

积雨喜初霁，湖山清更嘉。船船渔晒网，岸岸稻烘芽。水涨鱼虾乐，年凶道路嗟。人言新太守，头白似苕花。
郡中久雨入境而霽
作者：王十朋
朝代：宋

積雨喜初霽，湖山清更嘉。
船船漁晒網，岸岸稻烘芽。
水漲魚蝦樂，年凶道路嗟。
人言新太守，頭白似苕花。
郡僚展餞席上賦詩
作者：王十朋
朝代：宋

五年三郡厭驅馳，聖主隆恩許奉祠。
孤嶼衆山重對酒，清風明月欠吟詩。
心勞撫字政尤拙，田不荒蕪去亦宜。
餞別同僚三十二，雲臺功業滿相期。
郡僚展饯席上赋诗
作者：王十朋
朝代：宋
体裁：七言律诗

五年三郡厌驱驰，圣主隆恩许奉祠。孤屿众山重对酒，清风明月欠吟诗。心劳抚字政尤拙，田不荒芜去亦宜。饯别同僚三十二，云台功业满相期。
郡圃无海棠买数根殖之
作者：王十朋
朝代：宋

少陵诗史有遗阙，海棠名花辄湮没。孤芳千载逢苏仙，竹篱一笑嫣然发。我从蜀锦亭边来，遥入苍苍烟雨窟。绮霞晓抹神女肌，香醪春醉明妃骨。鲜鲜丝蕊垂更袅，点点燕脂匀未歇。半含欲吐不胜情，沐露梳风睡明月。为开酒尊苦多病，欲插一枝羞白发。照眼千株未观蜀，回首十年深忆越。何人好事呼名友，姚魏不容矜阀阅。凝香有地胡不植，负郭无园何处谒。不烦飞鹄衔子来，自买芳根带花掘。明年高堂来燕子，想见繁红映林樾。栽花老守在何许，雁荡山中采薇蕨。凭谁为问花消息，有梦遥惊山突兀。自惭不是召伯棠，那得诗人歌勿伐。
郡圃无海棠买数根殖之
作者：王十朋
朝代：宋

少陵诗史有遗阙，海棠名花辄湮没。
孤芳千载逢苏仙，竹篱一笑嫣然发。
我从蜀锦亭边来，遥入苍苍烟雨窟。
绮霞晓抹神女肌，香醪春醉明妃骨。
鲜鲜丝蘂垂更袅，点点燕脂匀未歇。
半含欲吐不胜情，沐露梳风睡明月。
为开酒尊苦多病，欲挿一枝羞白髮。
照眼千株未观蜀，回首十年深忆越。
何人好事呼名友，姚魏不容矜阀阅。
凝香有地胡不植，负郭无园何处谒。
不烦飞鹄衔子来，自买芳根带花掘。
明年高堂来燕子，想见繁红映林樾。
栽花老守在何许，雁荡山中采薇蕨。
凭谁为问花消息，有梦遥惊山突兀。
自惭不是召伯棠，那得诗人歌勿伐。
郡圃有荔支名白蜜者熟最晚戏成一绝
作者：王十朋
朝代：宋
体裁：七言绝句

纷纷蜂采百花归，蜜在枝头竟不知。造物要令甜在后，时人莫讶熟何迟。
郡圃有荔支名白蜜者熟最晚戲成一絕
作者：王十朋
朝代：宋

紛紛蜂采百花歸，蜜在枝頭竟不知。
造物要令甜在後，時人莫訝熟何遲。
郡圃栽花
作者：王十朋
朝代：宋

公余吏隠不相赊，杖屦园林赏物华。
五柳宅边谁种柳，百花楼畔谩栽花。
池塘有梦吟春草，屏障无心恋绮霞。
来岁游人应话我，雁山深处老桑麻。
郡圃栽花
作者：王十朋
朝代：宋

公餘吏隠不相賒，杖屨園林賞物華。
五柳宅邊誰種柳，百花樓畔謾栽花。
池塘有夢吟春草，屏障無心戀綺霞。
來歲游人應話我，雁山深處老桑麻。
郡圃栽花
作者：王十朋
朝代：宋

公馀吏隐不相赊，杖屦园林赏物华。五柳宅边谁种柳，百花楼畔谩栽花。池塘有梦吟春草，屏障无心恋绮霞。来岁游人应话我，雁山深处老桑麻。
郡圃無海棠買數根殖之
作者：王十朋
朝代：宋

少陵詩史有遺闕，海棠名花輒湮沒。
孤芳千載逢蘇仙，竹籬一笑嫣然發。
我從蜀錦亭邊來，遥入蒼蒼烟雨窟。
綺霞曉抹神女肌，香醪春醉明妃骨。
鮮鮮絲蘂垂更嫋，點點燕脂勻未歇。
半含欲吐不勝情，沐露梳風睡明月。
爲開酒尊苦多病，欲挿一枝羞白髮。
照眼千株未觀蜀，回首十年深憶越。
何人好事呼名友，姚魏不容矜閥閲。
凝香有地胡不植，負郭無園何處謁。
不煩飛鵠銜子來，自買芳根带花掘。
明年高堂來燕子，想見繁紅映林樾。
栽花老守在何許，雁蕩山中采薇蕨。
憑誰爲問花消息，有夢遥驚山突兀。
自慙不是召伯棠，那得詩人歌勿伐。
郡斋夜坐闻水车声
作者：王十朋
朝代：宋

风伯吹云不成雨，稼穑如焚谁守土。铃斋夜闻水车声，遥想田间老农苦。汗流气喘饥眼花，厌闻窟中鼍打衙。妻儿相劳勿愁叹，多少高田无水车。天二欲警老刺史，车声夜入凝香耳。四郊苗槁农民悲，万壑水乾鱼鳖死。守臣失职政事荒，谁遣连年坐黄堂。自惭不及段文昌，圣世岂有桑弘羊。
郡斋夜坐闻水车声·其一
作者：王十朋
朝代：宋

风伯吹云不成雨，稼穑如焚谁守土。铃斋夜闻水车声，遥想田间老农苦。汗流气喘饥眼花，厌闻窟中鼍打衙。妻儿相劳勿愁叹，多少高田无水车。
郡斋夜坐闻水车声·其一
作者：王十朋
朝代：宋

风伯吹云不成雨，稼穑如焚谁守土。
铃斋夜闻水车声，遥想田间老农苦。
汗流气喘饥眼花，厌闻窟中鼍打衙。
妻儿相劳勿愁嘆，多少高田无水车。
郡斋夜坐闻水车声·其二
作者：王十朋
朝代：宋

天二欲警老刺史，车声夜入凝香耳。四郊苗槁农民悲，万壑水乾鱼鳖死。守臣失职政事荒，谁遣连年坐黄堂。自惭不及段文昌，圣世岂有桑弘羊。
郡斋夜坐闻水车声·其二
作者：王十朋
朝代：宋

天二欲警老刺史，车声夜入凝香耳。
四郊苗槁农民悲，万壑水干鱼鼈死。
守臣失职政事荒，谁遣连年坐黄堂。
自惭不及段文昌，圣世岂有桑弘羊。
郡斋对雪
作者：王十朋
朝代：宋

平生为雪牵诗兴，今日无诗奈雪何。净几翻书拥炉读，冷斋呵砚带冰磨。寒江独钓句思柳，银海光摇人忆坡。欲两三杯贺丰岁，却忧疆埸正干戈。
郡斋对雪
作者：王十朋
朝代：宋

平生为雪牵诗兴，今日无诗奈雪何。
凈几翻书拥炉读，冷斋呵砚带冰磨。
寒江独钓句思柳，银海光摇人忆坡。
欲两三杯贺丰岁，却忧疆埸正干戈。
郡斋旧有假山暇日命工葺之取石之嵌者繂置山顶汲水筒竹引而激之自顶而下有悬崖飞瀑之状予既以萧洒名斋因镌二字于石戏成古风
作者：王十朋
朝代：宋

山从何来石无根，水从何来山无源。忽然幻出如自然，群峰崒嵂声潺湲。石工貌愚性机巧，两手顷刻成陶甄。坐移野景到城郭，解使平地生林泉。香炉瀑布名天下，雁荡龙湫更萧洒。名山不见典刑存，得趣何须论真假。君不见晋公元勋兼盛德，绿野堂前罗涧石。又不见行行正直韩退之，汲井埋盆成小池。二公匈中有佳致，涧石盆池聊自戏。世间万事皆戏耳，何止兹山与兹水。
郡斋旧有假山暇日命工葺之取石之嵌者繂置山顶汲水筩竹引而激之自顶而下有悬崖飞瀑之状予既以萧洒名斋因镌二字于石戏成古风
作者：王十朋
朝代：宋

山从何来石无根，水从何来山无源。
忽然幻出如自然，群峯崒嵂声潺湲。
石工貌愚性机巧，两手顷刻成陶甄。
坐移野景到城郭，解使平地生林泉。
香炉瀑布名天下，雁荡龙湫更萧洒。
名山不见典刑存，得趣何须论真假。
君不见晋公元勋兼盛德，绿野堂前罗涧石。
又不见行行正直韩退之，汲井埋盆成小池。
二公匈中有佳致，涧石盆池聊自戏。
世间万事皆戏耳，何止兹山与兹水。
郡齋夜坐聞水車聲·其一
作者：王十朋
朝代：宋

風伯吹雲不成雨，稼穡如焚誰守土。
鈴齋夜聞水車聲，遥想田間老農苦。
汗流氣喘饑眼花，厭聞窟中鼉打衙。
妻兒相勞勿愁嘆，多少高田無水車。
郡齋夜坐聞水車聲·其二
作者：王十朋
朝代：宋

天二欲警老刺史，車聲夜入凝香耳。
四郊苗槁農民悲，萬壑水乾魚鼈死。
守臣失職政事荒，誰遣連年坐黄堂。
自慚不及段文昌，聖世豈有桑弘羊。
郡齋對雪
作者：王十朋
朝代：宋

平生爲雪牽詩興，今日無詩奈雪何。
凈几翻書擁爐讀，冷齋呵硯带冰磨。
寒江獨釣句思柳，銀海光摇人憶坡。
欲兩三杯賀豐歲，却憂疆埸正干戈。
郡齋舊有假山暇日命工葺之取石之嵌者繂置山頂汲水筩竹引而激之自頂而下有懸崖飛瀑之狀予既以蕭洒名齋因鎸二字于石戲成古風
作者：王十朋
朝代：宋

山從何來石無根，水從何來山無源。
忽然幻出如自然，群峯崒嵂聲潺湲。
石工貌愚性機巧，兩手頃刻成陶甄。
坐移野景到城郭，解使平地生林泉。
香爐瀑布名天下，雁蕩龍湫更蕭洒。
名山不見典刑存，得趣何須論真假。
君不見晉公元勳兼盛德，綠野堂前羅澗石。
又不見行行正直韓退之，汲井埋盆成小池。
二公匈中有佳致，澗石盆池聊自戲。
世間萬事皆戲耳，何止茲山與茲水。
郭道山
作者：王十朋
朝代：宋
体裁：七言绝句

学道无成艺有成，青山犹以道为名。匆匆不及登山看，归看家山白鹿城。
郭道山
作者：王十朋
朝代：宋

學道無成藝有成，青山猶以道爲名。
匆匆不及登山看，歸看家山白鹿城。
都昌道中望庐山思故乡
作者：王十朋
朝代：宋
体裁：七言绝句

肩舆终日在山间，忽见庐山忆雁山。我亦无心入莲社，愿随征雁及秋还。
都昌道中望廬山思故鄉
作者：王十朋
朝代：宋

肩輿終日在山間，忽見廬山憶雁山。
我亦無心入蓮社，願隨征雁及秋還。
鄉人項服善宰鄱陽有政聲人惜其去用郡圃栽花韻作詩數篇敘別遂和以送之·其一
作者：王十朋
朝代：宋

七歲名師世胄賒，雲孫行實副文華。
仁心馴及魯恭雉，和氣種成潘岳花。
清白見知鄱水月，高明相照楚天霞。
送君撩我思鄉意，遥想吾廬日長麻。
鄉人項服善宰鄱陽有政聲人惜其去用郡圃栽花韻作詩數篇敘別遂和以送之·其三
作者：王十朋
朝代：宋

江東回首莫雲賒，寒食令人感歲華。
皎皎丹心惟望日，星星短髮不簪花。
書傳何處山名雁，酒憶吾鄉水似霞。
故舊相逢如問我，爲言多病服天麻。
鄉人項服善宰鄱陽有政聲人惜其去用郡圃栽花韻作詩數篇敘別遂和以送之·其二
作者：王十朋
朝代：宋

鄱江同事半年賒，直諒何人似去華。
吏報圜扉多鞠草，民歌枯木再生花。
暫留蕭寺行逢雨，剩作新詩語带霞。
褒德自應侯卓茂，清朝知己况如麻。
鄉人項服善宰鄱陽有政聲人惜其去用郡圃栽花韻作詩數篇敘別遂和以送之·其四
作者：王十朋
朝代：宋

公真有德如元令，我媿無才似李華。
話別芝堂傾竹葉，送行鄱水漲桃花。
眼看三匝烏逢月，心羨齊飛鶩趁霞。
它日相期訪劉阮，分桃采藥飲胡麻。
鄧祁侯
作者：王十朋
朝代：宋

舅甥杯酒結綢繆，豈忍陰懷盜賊謀。
不聽三臣言亦是，未須深罪鄧祁侯。
鄭丞生日·其一
作者：王十朋
朝代：宋

九日人間氣象新，鄭公家誕少康成。
玉山肌骨侵人瑩，秋水精神照坐明。
奕世簪纓真烜赫，沖天頭角正崢嶸。
願公此日身長健，醉把茱萸泛壽觥。
鄭丞生日·其二
作者：王十朋
朝代：宋

賢關當日厠英游，意氣軒軒壓輩流。
心授廣文真翰墨，家傳北海舊春秋。
棠陰惠愛留三邑，蓮幕聲名重一州。
賓客盈門望推轂，藍田松竹可能留。
鄭夫人挽詞
作者：王十朋
朝代：宋

好谿太守非常好，慈母端如孟母賢。
熊膽調成真器業，魚軒游徧舊山川。
顔間日有平反喜，方外時修香火緣。
身世九齡家萬石，定應含笑向重泉。
鄭莊公
作者：王十朋
朝代：宋

天地深恩詎可忘，寤生忠孝兩俱亡。
身從何出翻囚母，國是誰封敢射王。
鄭遜志胡叔成謝鵬劉敦信萬廓鄔一唯和詩復用前韻
作者：王十朋
朝代：宋

前日中秋一壺酒，交朋解散歸南畝。
把盃邀月止三人，中有客來從谷口。
首登詩壇出險語，張我孤軍真畏友。
重陽佳句更奇絕，西風猛向松關吼。
中庸伯始遥遥胄，穎然作賦吟詩手。
謝客篇章似春草，分得家傳才一斗。
句法天然自圓熟，長慶詩豪今有後。
妙齡能作老成語，必大奇兒亦希有。
鄔郡太守司馬孫，文與其人兩溫厚。
我與數子無薰蕕，文字相從十常九。
鄱江楼分韵得月字
作者：王十朋
朝代：宋

尊酒相逢人二八，年少壮夫予白发。明年何处更登楼，遥望鄱阳江上月。
鄱江楼分韵得月字
作者：王十朋
朝代：宋

尊酒相逢人二八，年少壮夫予白髮。
明年何处更登楼，遥望鄱阳江上月。
鄱江樓分韵得月字
作者：王十朋
朝代：宋

尊酒相逢人二八，年少壯夫予白髮。
明年何處更登樓，遥望鄱陽江上月。
酬富阳张叔清县尉
作者：王十朋
朝代：宋

尺素遥传到越城，入怀珠玉照人明。登科雅服才名早，筮仕喜闻官业清。空把交情对山色，要令音问续潮声。匆匆作答无他语，莫羡人间势利荣。
酬富阳张叔清县尉
作者：王十朋
朝代：宋

尺素遥传到越城，入怀珠玉照人明。
登科雅服才名早，筮仕喜闻官业清。
空把交情对山色，要令音问续潮声。
怱怱作答无他语，莫羡人间势利荣。
酬富陽張叔清縣尉
作者：王十朋
朝代：宋

尺素遥傳到越城，入懷珠玉照人明。
登科雅服才名早，筮仕喜聞官業清。
空把交情對山色，要令音問續潮聲。
怱怱作答無他語，莫羨人間勢利榮。
酬林明仲寄书并长篇
作者：王十朋
朝代：宋
体裁：七言律诗

江头一别九十日，路隔烟波望欲迷。风送雁群来雁荡，书从梅屿到梅溪。羡君笔力能豪健，赠我诗篇过品题。谢客江山富观览，城南何日手重携。
酬林明仲寄書并長篇
作者：王十朋
朝代：宋

江頭一別九十日，路隔烟波望欲迷。
風送雁群來雁蕩，書從梅嶼到梅谿。
羨君筆力能豪健，贈我詩篇過品題。
謝客江山富觀覽，城南何日手重携。
酬行可惠白酒
作者：王十朋
朝代：宋
体裁：七言绝句

渴怀思欲吸长江，闻说西台酿满缸。一斗青州白从事，忽随诗句到蓬窗。
酬行可惠白酒
作者：王十朋
朝代：宋

渴懷思欲吸長江，聞說西臺釀滿缸。
一斗青州白從事，忽隨詩句到蓬窗。
酬陆宰用梁尉韵
作者：王十朋
朝代：宋
体裁：七言律诗

收拾湖山付管城，士衡独步张文盟。涌泉诗思逼人捷，屑玉笑谈终席倾。天色亦缘吾辈好，路人能道长官清。要令巧匠镌山骨，记取同行八士名。
酬陸宰用梁尉韵
作者：王十朋
朝代：宋

收拾湖山付管城，士衡獨步張文盟。
湧泉詩思逼人捷，屑玉笑談終席傾。
天色亦緣吾輩好，路人能道長官清。
要令巧匠鎸山骨，記取同行八士名。
酴醾
作者：王十朋
朝代：宋

風枝張羽蓋，露臉污何郎。
收拾歸醽醁，芳姿韵更香。
酴醾
作者：王十朋
朝代：宋
体裁：五言绝句

风枝张羽盖，露脸污何郎。收拾归醽醁，芳姿韵更香。
酴醾次賈元節韻
作者：王十朋
朝代：宋

春山杜宇喚人歸，歸見酴醾滿架垂。
葉底半開千顆白，鬢邊斜插一枝奇。
園林綠樹成陰後，亭院青春欲老時。
把酒對花歌數闋，濡毫更和鹿巖詩。
酴醾次贾元节韵
作者：王十朋
朝代：宋
体裁：七言律诗

春山杜宇唤人归，归见酴醾满架垂。叶底半开千颗白，鬓边斜插一枝奇。园林绿树成阴后，亭院青春欲老时。把酒对花歌数阕，濡毫更和鹿岩诗。
采菊图
作者：王十朋
朝代：宋
体裁：古风

渊明耻折腰，慨然咏式微。闲居爱重九，采菊来白衣。南山忽在眼，倦鸟亦知归。至今东篱花，清如首阳薇。
采菊圖
作者：王十朋
朝代：宋

淵明耻折腰，慨然詠式微。
閑居愛重九，采菊來白衣。
南山忽在眼，倦鳥亦知歸。
至今東籬花，清如首陽薇。
采蕺
作者：王十朋
朝代：宋

陟彼越山，言采其蕺。我思古人，中心悒悒。维国有耻，吴弗遑粒。胆于坐隅，霸勋以集。陟彼越山，言采其茗。我思古人，中心炳炳。维国有耻，夕弗遑瞑。焦心以思，沼吴之境。厥草匪甘，厥蔬匪香。维其味之，岂曰嗜之。心焉孔焦，胆焉亟尝。唯其苦之，是以取之。我陟高岗，瞻望东越。访王之祀，旷古有阙。宜庙于山，世享不绝。何以荐之，蕺茗是撷。